qundao/data-zh-poetry huggingface dataset:
王廷辅除广东盐课提举有不堪其事之虑赋此勉之
作者：顾清
朝代：明

古人重立事，今人重致身。功业苟有托，富贵安足论。迢迢越王州，连峰入青云。岂无近要途，跋此高嶙峋。榷海已非古，严征重疲民。庙选及吾子，此意良已勤。刑罚有至教，催科有深仁。金谷诚琐末，乘田彼何人。新雨残暑尽，清风肃衣巾。缅怀都门饯，杂遝罗众宾。而我病莫致，徘徊独凝神。挥毫愿有赠，目送征车尘。
王思德寄歙研吴笺
作者：顾清
朝代：明

歙样新传胜紫琳，函封远自柏台深。隐光似截波间玉，涵润长流月畔金。笺素一时争焕发，烟霞当日记追寻。西江使节冰霜重，泚笔銮坡伫好音。
王汉英通政母八十
作者：顾清
朝代：明

银台先生发如漆，太君高堂新八十。朝回迎客花底揖，花枝拂衣红一色。折花奉觞拜膝席，君家太君藐姑射。太君沾醉朱颜溢，鸾笙入房侍儿掖。后堂歌声綵云隔，主人留宾还促席。青衣传语催劝客，太君万寿客无出。从此年年作生日，记取明朝是重七。
王汝楫同年将之武定出留别一章次韵为赠
作者：顾清
朝代：明

相期紫陌听鸡鸣，又报金屏录姓名。红日正当双阙丽，碧天遥指片鸿轻。尝来冷暖应知味，语到闾阎不尽情。二十四年青眼在，一时翘首望君行。
王相之画石蝴蝶
作者：顾清
朝代：明

处士梦中幽意，美人衣上春风。日午小轩人静，阑干伫立从容。
王舍人孟端为华处士作耕渔图久而失去其孙珵访求得之
作者：顾清
朝代：明

舍人善竹兼善画，源流本是湖州派。湖州之画掩以竹，舍人妙思紬不足。耕渔之图谁所传，华家明珠海上还。家声不愧见父祖，元气有托留人间。川原靡靡高复低，东村网罟西村犁。长鞭驱烟入深树，小艇载雨归前溪。溪鱼正肥春酒熟，百斛新输官廪粟。酒酣月出歌一声，何处高门有华屋。浮生不逮斯人早，前辈风流迹如扫。银钩金错发天机，何幸典刑犹此老。舍人寸纸时共珍，华郎见图如见亲。乾坤无穷百年速，撝诃安得烦鬼神。君不见平泉树石散诸贵，此子此孙今几人。
王草庵挽诗
作者：顾清
朝代：明

尘海无濡迹，骚坛早树麾。家声卢扁旧，人物晋唐遗。华表空仙语，烟波想钓丝。馀芳知未泯，孙子桂林枝。
王西园画郑节之杏林深处图
作者：顾清
朝代：明

郑家杏林如董家，王郎笔底腾朝霞。青山周遭屋半隐，中有石鼎熺灵砂。平生活人不计功，年年杏林花实红。花红实落又成树，只恐青山十里无地容春风。林日深，花日密，丹砂几时成，令我知消息。分君一匕，与君同升。超凌太虚，飞步紫清。归来弭节杏林下，还问春风别后几度飞红英。
环溪十咏得莼菜
作者：顾清
朝代：明

秋风吹嫩碧溪莼，春韭寒菘别置伦。入手细牵青不断，盈筐满贮绿仍匀。许同玉脍成双美，未数金盘馔八珍。多渴长卿愁内热，谢他清淡养天真。
琅琊书屋为石秀才赋
作者：顾清
朝代：明

醉翁去来三百年，琅琊山水仍依然。林芳谷秀谁管领，石家书屋僧庐偏。主人读书少谐俗，文章往往追古贤。山中风月足吟弄，世上富贵从推迁。连连冈阜拥檐牖，郁郁竹树留风烟。晴猿昼啼白云下，独鹤夜叫长松巅。冥搜得意或拊几，感慨双涕时沦涟。悠悠宁逐蠹鱼尽，兀兀已觉筌蹄捐。君不见玉屏峰南瑁湖上，我家旧屋临清涓。绿萝摇春拂窗户，纸屏竹几清且便。十年栖迟不谓好，一日怅望空云天。终南少室非我有，东华尘土劳鞍鞯。劝君及时须行乐，豪杰未有终林泉。
琴泉
作者：顾清
朝代：明

泠泠石上泉，衎衎松下琴。泉流合琴奏，为君写清心。天风岩际来，舞乱长松阴。舍琴面流泉，风水有馀音。悠然遂忘去，华月上青林。
生日三江石潭携酒见过且以诗补寿六十次韵为谢
作者：顾清
朝代：明

生辰何幸偶群龙，一笑吾翁若亦翁。为涉岁年知冷暖，懒从蓍历问穷通。能诗未许澄江朓，爱客何妨北海融。看取向来歌舞地，玉梅零乱綵云空。丹砂未就鼎中龙，黄历频催镜里翁。韦曲园林三月梦，蓬山舟楫几年通。灯花入夜偏能喜，鬓雪逢春可得融。为问此时公不醉，百壶留取待谁空。
生日三江石潭携酒见过且以诗补寿六十次韵为谢·其一
作者：顾清
朝代：明

生辰何幸偶群龙，一笑吾翁若亦翁。为涉岁年知冷暖，懒从蓍历问穷通。能诗未许澄江朓，爱客何妨北海融。看取向来歌舞地，玉梅零乱綵云空。
生日三江石潭携酒见过且以诗补寿六十次韵为谢·其二
作者：顾清
朝代：明

丹砂未就鼎中龙，黄历频催镜里翁。韦曲园林三月梦，蓬山舟楫几年通。灯花入夜偏能喜，鬓雪逢春可得融。为问此时公不醉，百壶留取待谁空。
生辰会两学广文有以烟火为戏者因成四韵
作者：顾清
朝代：明

贮烟含雾结机丝，旁络中联鬼不知。一炬么微平地起，万花纷骇入云披。龙蛇杂出星辰下，霹雳交从指掌驰。直到上头人喝采，满衣灰烬踏泥归。
生辰次味苓韵
作者：顾清
朝代：明

生筵酒盏接元春，次第风光到此辰。梦好协公桑荫传，诗来锡我上方珍。园林钟鼓非前辈，廊庙江湖亦老臣。孱弱愿期交引翼，共瞻尧日万年春。
生辰用味苓韵
作者：顾清
朝代：明

玉盌清泠沃蔗霜，金尊琥珀湛云光。诗歌白雪传腔缓，舞合前溪引队长。内史功名付烟草，野王台榭亦荒冈。诸君肯向花前醉，何必当时绿野堂。东风不管鬓丝长，醉草时看墨数行。花鸟大家谁彼此，溪山到处可壶觞。平原相业三千履，诸葛生涯八百桑。一笑向君重握手，傍秋亭外又斜阳。
生辰用味苓韵·其一
作者：顾清
朝代：明

玉盌清泠沃蔗霜，金尊琥珀湛云光。诗歌白雪传腔缓，舞合前溪引队长。内史功名付烟草，野王台榭亦荒冈。诸君肯向花前醉，何必当时绿野堂。
生辰用味苓韵·其一
作者：顾清
朝代：明
体裁：七言律诗

玉碗清泠沃蔗霜，金尊琥珀湛云光。诗歌白雪传腔缓，舞合前溪引队长。内史功名付烟草，野王台榭亦荒冈。诸君肯向花前醉，何必当时绿野堂。
生辰用味苓韵·其二
作者：顾清
朝代：明

东风不管鬓丝长，醉草时看墨数行。花鸟大家谁彼此，溪山到处可壶觞。平原相业三千履，诸葛生涯八百桑。一笑向君重握手，傍秋亭外又斜阳。
生辰饮酒用吴与贤韵时有所感走笔乱书不计其无伦次也
作者：顾清
朝代：明

青灯照案犹前夕，病眼看朱顿成碧。风尘浩荡愁如海，如此年华尚为客。今日何日心神开，喜有新诗佐欢伯。吟君瑶篇，酌我大白。陈王藻思过八斗，刘伶酒肠仅一石。长途漫漫竟何止，直恐蜗壳黏高壁。瑶台何许空怅望，黄竹白云同一拍。寻思百岁等石火，秪有尘编耐紬绎。长安春深冰雪尽，和气如云盎阡陌。楼卿饱饫五侯鲭，贾傅尚虚宣室席。人情自昔无终尽，天道由来有损益。彭铿至老无千岁，赵璧虽奇不盈尺。但得四海同仁寿，烂醉康衢歌帝泽。
用常令子文徵与三儿同应举用常有诗次韵为赠
作者：顾清
朝代：明

袖里牙签一脉香，挥毫长笑紫微忙。平生忝作通家老，今日看登选佛场。清世文章皆炳蔚，而翁才气本巍昂。月明天路凉如水，争羡扶摇接翅翔。
用韵寿周北野七十
作者：顾清
朝代：明

九转灵砂已七成，仙家犹道隔蓬瀛。雪中苍柏神逾胜，竹里黄花眼独明。松水看于春酒绿，玉峰遥共海云平。不知今日雎阳社，早晚还容托姓名。
甲寅正月七日迎驾
作者：顾清
朝代：明

紫坛成礼当人日，玉佩迎銮望合宫。辇路暗尘清积雪，御旗晴影动春风。祥祯协应知天意，对越勤劳仰圣躬。湖海书生瞻盛典，耻将文笔赋河东。
甲戌定庵生日涯翁有八十三回秋月圆之句乙亥仍用韵但改三为四约岁赋一篇今年未及赋而捐馆追用翁意奉补此章僭不自量正可发寿筵之一粲也
作者：顾清
朝代：明

麓堂诗例起年年，八十五回秋月圆。海上衣冠今洛社，壶中日月自尧天。烟霄未远三山路，锦绣难追十客筵。试向骚坛论晚节，此情端合为公偏。
甲戌郊坛分献用三江院长韵
作者：顾清
朝代：明

天郊分职限西东，天路平瞻月在空。爟火举时纷列宿，燎烟回处肃泠风。百神礼秩山川外，万国春生俎豆中。遥听广庭金石奏，似将无悔谢玄功。
甲戌郊祀斋居落齿有作正月十二日再落一齿用前韵亦斋居也
作者：顾清
朝代：明

痴人老犹童，览镜思妍媚。摘白整冠巾，谓老真可讳。不知齿牙脱，还复可留滞。忆昨尔初生，玉白铦锋利。相从能几何，竟作铅刀废。得非本根拨，无乃言语累。初危冀犹安，凛凛忧尔坠。及兹两决绝，忽若还重寄。投非东窗梭，去作下坂骥。从兹慎语笑，至理得深契。
甲申三月望日识奠三江舟中有作
作者：顾清
朝代：明

浅碧娄江水，蘼芜被两涯。平生到曾未，此日看成悲。怅望云龙会，淹留絮酒期。中冈知近远，烟树郁参差。忆昔曹园别，公西我自东。竟成千载恨，犹幸一尊同。往事鸿飞外，浮生蝶梦中。有怀知莫问，梁月穗帷空。多暇推南省，公来日纠纷。执经辞断断，尊主意勤勤。盐鼎虚黄阁，飙车已白云。向来庭左辨，列柏想犹闻。进退关忧乐，哀荣具始终。策名龙首重，节惠奉常公。桃径春阴遍，槐庭晚色浓。濮园初议在，天下想遗忠。
甲申三月望日识奠三江舟中有作·其一
作者：顾清
朝代：明

浅碧娄江水，蘼芜被两涯。平生到曾未，此日看成悲。怅望云龙会，淹留絮酒期。中冈知近远，烟树郁参差。
甲申三月望日识奠三江舟中有作·其三
作者：顾清
朝代：明

多暇推南省，公来日纠纷。执经辞断断，尊主意勤勤。盐鼎虚黄阁，飙车已白云。向来庭左辨，列柏想犹闻。
甲申三月望日识奠三江舟中有作·其二
作者：顾清
朝代：明

忆昔曹园别，公西我自东。竟成千载恨，犹幸一尊同。往事鸿飞外，浮生蝶梦中。有怀知莫问，梁月穗帷空。
甲申三月望日识奠三江舟中有作·其二
作者：顾清
朝代：明
体裁：五言律诗

忆昔曹园别，公西我自东。竟成千载恨，犹幸一尊同。往事鸿飞外，浮生蝶梦中。有怀知莫问，梁月繐帷空。
甲申三月望日识奠三江舟中有作·其四
作者：顾清
朝代：明

进退关忧乐，哀荣具始终。策名龙首重，节惠奉常公。桃径春阴遍，槐庭晚色浓。濮园初议在，天下想遗忠。
甲辰九月五日迎司马兰亭过蔡廷章宿
作者：顾清
朝代：明

岸侧野花香拂棹，竹间细水暗通船。尘中已觉俱成梦，幽处真疑别有天。红敛江村寒映日，翠浮沙市晚生烟。平生不为耽幽兴，容易那能到辋川。清霜未降枫先赤，紫蟹初尝菊半黄。终岁只闻田舍乐，一时顿觉市朝忙。清晨雁鹜盈前浦，落日牛羊满近冈。为问东皋有馀地，便应从此作邻庄。
甲辰九月五日迎司马兰亭过蔡廷章宿·其一
作者：顾清
朝代：明

岸侧野花香拂棹，竹间细水暗通船。尘中已觉俱成梦，幽处真疑别有天。红敛江村寒映日，翠浮沙市晚生烟。平生不为耽幽兴，容易那能到辋川。
甲辰九月五日迎司马兰亭过蔡廷章宿·其二
作者：顾清
朝代：明

清霜未降枫先赤，紫蟹初尝菊半黄。终岁只闻田舍乐，一时顿觉市朝忙。清晨雁鹜盈前浦，落日牛羊满近冈。为问东皋有馀地，便应从此作邻庄。
画水辞庚辰六月礼部南斋作
作者：顾清
朝代：明

群山兮东倾，百川兮与俱。昆崙兮万里，渺东极兮归墟。龙门兮三峡，屹峥嵘兮喷鞺鞳。奠九服兮常宁，疏万派兮终合。展瑶签兮拂霜藤，目窈窕兮耳泠泠。江南兮春尽，蘼芜绿兮枫青。思美人兮何处，抚朱弦兮空复情。
画马为内学生题
作者：顾清
朝代：明

毵毵嫩绿垂杨短，冉冉晴沙御堤软。骅骝行惯稳不惊，圉人徐牵不教远。飞黄食料三品丰，青丝络首飘风騣。曾见沙场征战苦，方知此物是真龙。
畏庵和章趣成郡志末有三泖九峰遗似屣之句再叠反骚
作者：顾清
朝代：明

忧国寻常愿有年，几番骑马看湖田。心劳为绾阳城印，调古谁聆单父弦。三泖共涵卿士月，九山犹戴使君天。不应便作江边屣，已是桑林一岁眠。故国遗文四百年，消沈已似海东田。编摩滥把丹青笔，心赏谁分燥湿弦。缃夹远封应有日，藜灯深夜敢诬天。横云片玉书堆近，多少英雄地下眠。
畏庵和章趣成郡志末有三泖九峰遗似屣之句再叠反骚·其一
作者：顾清
朝代：明

忧国寻常愿有年，几番骑马看湖田。心劳为绾阳城印，调古谁聆单父弦。三泖共涵卿士月，九山犹戴使君天。不应便作江边屣，已是桑林一岁眠。
畏庵和章趣成郡志末有三泖九峰遗似屣之句再叠反骚·其二
作者：顾清
朝代：明

故国遗文四百年，消沈已似海东田。编摩滥把丹青笔，心赏谁分燥湿弦。缃夹远封应有日，藜灯深夜敢诬天。横云片玉书堆近，多少英雄地下眠。
畏庵既定四城门名有诗见示次韵
作者：顾清
朝代：明

使君无复眷吴侬，归兴飘然万里篷。临发匆匆缮城圃，古人元有认真风。
病起将朝寄卢宗尹
作者：顾清
朝代：明

思君不可见，我病君忽来。相逢执手间，未药心已开。刀圭入我口，晴风扫阴霾。病发不我会，君来岂予媒。乃知平生交，冥契神所该。清秋肺气苏，栉发临花台。行当跨鞍出，呜佩朝蓬莱。却寻广成子，一笑空同回。作诗先报君，此报非瑶瑰。
病齿欲脱儿辈忧之书三十韵以广其意
作者：顾清
朝代：明

我齿落已惯，人闻亦寻常。今年一齿杌，儿曹忽惊皇。云此口之户，位称文学堂。禄算系崇替，言音资品量。不似颐颔间，亏残有遮藏。咀嚼纵少利，形颜固无伤。一笑谓儿子，汝言吾岂忘。我本田舍子，传家只耕桑。偶然诵书史，遂登文翰场。懒散二十载，纡朱佩金章。槁虚生蠹蟫，负乘来寇攘。扁舟四千里，隆赫当秋阳。亲交喜我还，我亦念旧乡。炎焦夹醇酎，合沓钟胃肠。致困诚有以，扶颠亦多方。根柢既以拨，枝条孰能当。翻思赤舌初，雷风挟冰霜。傍观为缩颈，亲知走如狂。生还自不意，敢复希太康。齿缺患语讹，老韩方亦良。复云妨贵仕，我已归农庄。此外惟年寿，岂不在彼苍。乳饮且百岁，我犹能糗粻。所念齿发衰，壮志或少荒。百里行未半，前途凛瞿塘。青编有圣贤，绿野有稻粱。持满自我力，干誉期尔行。兹事苟不忒，吾生从短长。存乎彼诚善，去也谁能防。无为重戚戚，此物本太刚。
癸卯立春日寄陆时敏
作者：顾清
朝代：明

五载蓝袍触暗尘，梅花风起又新春。漫怜司马长多病，自说莱芜已惯贫。经雪松篁犹在眼，弄晴禽鸟渐宜人。风光此日催诗梦，已入芳洲采绿蘋。
癸未元日用壬午韵
作者：顾清
朝代：明

欹枕残宵万迹陈，白头那复笑陈人。书囊上下三千岁，甲子依稀四百辰。冠剑此时天上会，湖山前日梦中春。涓流钜海无穷意，俯仰乾坤只病身。
癸酉正月陆时敏以诗赠行次韵
作者：顾清
朝代：明

客途南北几暄凉，又见旗亭柳色黄。往事尽随春物变，离情直与暮云长。人将黼绣轻韦布，我视江湖只庙廊。昨夜小斋清梦里，一编还共短檠光。
登夏时茂澄碧览翠二楼
作者：顾清
朝代：明

澄碧高楼三泖东，阑干如画倚江空。风传鹤语滩声静，潮挟龙腥海气通。万象尽沉云影底，八窗都在月明中。抛书便作南昌梦，秋水长天一色同。越水吴山指顾中，虚檐百尺卧元龙。都将宇宙清明气，散入江湖礧磈胸。天末鸟飞云淡淡，海门烟散树重重。若为借得湘妃瑟，鼓向江南十二峰。
登夏时茂澄碧览翠二楼·其一
作者：顾清
朝代：明

澄碧高楼三泖东，阑干如画倚江空。风传鹤语滩声静，潮挟龙腥海气通。万象尽沉云影底，八窗都在月明中。抛书便作南昌梦，秋水长天一色同。
登夏时茂澄碧览翠二楼·其二
作者：顾清
朝代：明

越水吴山指顾中，虚檐百尺卧元龙。都将宇宙清明气，散入江湖礧磈胸。天末鸟飞云淡淡，海门烟散树重重。若为借得湘妃瑟，鼓向江南十二峰。
登第后寄所知
作者：顾清
朝代：明

春风逐伴上金台，便著青衫未得回。夜听玉龙官烛冷，晓趋丹凤御香来。匡时未展江湖志，饱食频惊岁月催。翘首碧云南国路，美人谁在读书堆。
白燕
作者：顾清
朝代：明

海国年年傍社归，春来争讶羽毛非。不经乳穴移仙骨，似剪齐纨作舞衣。已化玉钗空怅望，未消红缕故依稀。月明昨夜风帘动，惊起还随白练飞。
百川至海图为太常杨典簿题
作者：顾清
朝代：明

百川起西北，浩浩东南驰。东驰日夜不一息，共指沧溟同所归。昆崙与蓬丘，相望万里何崔嵬。泯然一气交灌注，馀波直浸扶桑枝。扶桑晓日流虹光，正照君家清平逸老之高堂。堂前嘉树俨成行，红兰紫蕙共芬芳。十年京国劳梦寐，一日海上尘襟凉。翻思年少驰骋日，却似川流初滥觞。川流学海竟到海，君意更比川流长。百年才半未为老，浮天浴日何可量。劝君一卮，祝君寿康。蓬莱清浅我不见，海筹十屋毕竟成荒唐。但愿清平老人百岁长无事，与君终日击壤歌康庄。
皮沟闸阁浅都水曹元孝郎中以书来迓自云困于沽头走笔戏简
作者：顾清
朝代：明

五日度两闸，得水如得珠。蠖行不数里，已复困泥涂。升高望留城，忽得上沽鱼。谓言渴聚面，柰此川路纡。阳侯自云尔，辙鲋当何如。北河非西江，纲粟有天厨。附骥尚千里，攀龙矧吾徒。但恐洪流沛，分手复趑趄。
直沽即事
作者：顾清
朝代：明

漳水东流接海天，寻常鱼蟹不论钱。横空一网如云密，玉食还曾到御前。
相先生具庆堂
作者：顾清
朝代：明

尧日仁风遍，莱庭瑞气重。康强惟德召，和乐自天钟。甲第花迎户，高堂雪覆松。伯鸾才不衒，德耀礼偏恭。穆穆金兰契，娟娟玉树容。纮綖催夜绩，杖屦阅春农。景入榆林晚，甘回蔗境秾。鞶缨晨济济，笙鼓日雍雍。偕老无遗恨，传芳有亢宗。已全三釜养，行遂五花封。委曲吴江水，微茫泰岱峰。题诗遥献寿，春色两融融。
看牲回闻赐迎驾衣喜而有作
作者：顾清
朝代：明

紫坛黄道直如弦，玉宇清宵月正圆。北向星辰环斗极，南来骑火烛天田。礼从涤濯严先戒，官忝寅清愧昔贤。独喜回銮消息近，锦袍明日赐楼前。
瞻云图
作者：顾清
朝代：明
体裁：古风

昔年白云飞，亲在高堂思。我归今日白云飞，亲在重泉空泪垂。云飞天边无定所，到处瞻云泪如雨。重泉冥冥閟长夜，云光不到泉台下。如令孝子勿思亲，应是青天断却云。
瞻柏堂次韵为东滹石先生赋
作者：顾清
朝代：明

摇落川原万木枝，太行西向碧参差。曾经彩凤回翔地，长似甘棠蔽芾时。风露广庭天籁迥，邮签高阁午阴迟。封培不尽思贤意，欲起韩侯重赋诗。
石斋为阁老杨公赋
作者：顾清
朝代：明

万书插架帘几清，朝回燕坐百虑澄。是为石斋公所名，公意本自羲皇经。人生有欲随颠冥，惟介乃立静乃贞。介焉如石静以确，一字可以终身行。先生读易五十载，神明久在筌蹄外。细看华榜揭修楹，正似武公歌懿戒。岩廊特立表缙绅，嵩高峻极华岳尊。三神不随巨鳌抃，一柱独止洪河奔。十年黄阁佐万几，矢口应笔皆天机。昭回何止饰万物，大有甘润苏癃疲。名高位重心转下，时复青山梦回驾。向来一去四海嗟，况此焦枯正炎夏。介于石，断可知，公今岂是丘园时。平泉往事可一笑，仇池雪浪空崔嵬。须公辅佐太平了，还赋此石歌公归。
石田野色
作者：顾清
朝代：明

茅屋青林映短篱，渺然西崦望东菑。白羊不起麦平垄，黄犊閒眠水满陂。远树每于晨雾失，短筇尤共晚晴宜。南阳未为苍生起，风雨还闻长紫芝。
石邦秀侍御再按陕西乃弟翰检先生索赋
作者：顾清
朝代：明

又见皇华映陕郊，遗民应念使君劳。关河尚有风尘警，弹压还须在绣袍。青云双凤立朝阳，綵笔春生白简霜。心识西行非远别，夜来绿草满池塘。
石邦秀侍御再按陕西乃弟翰检先生索赋·其一
作者：顾清
朝代：明

又见皇华映陕郊，遗民应念使君劳。关河尚有风尘警，弹压还须在绣袍。
石邦秀侍御再按陕西乃弟翰检先生索赋·其二
作者：顾清
朝代：明

青云双凤立朝阳，綵笔春生白简霜。心识西行非远别，夜来绿草满池塘。
砚瓦沟
作者：顾清
朝代：明

鲁桥南畔拂尘衣，仰止东山思欲飞。前去宫墙应甚近，砚沟新水墨花肥。
破镜篇
作者：顾清
朝代：明

破镜宁终破，不愿重入奁。断弦宁终断，不愿鸾胶粘。人生一生惟一死，此身岂可轻相许。因循一语涉狐疑，死向重泉作羞鬼。所以古志士，跬步不敢轻。譬逢三岐路，熟问乃敢行。屹立万仞冈，决眦孤风生。乾坤落落一身远，风尘混混双眸明。古人已去不可作，末世吁嗟轻唯诺。昨日仇雠今友朋，朝哭泣兮暮欢谑。凉风萧萧吹客衣，苍茫岁晚孤鸿飞。梅花夹道慵举首，涕泪满襟怀昔时。我愿天地间，万事皆从愿。有始必有终，不作风花片。陶然百岁中，永绝痴儿面。君不闻蔡琰胡笳十八拍，千载英雄泪如霰。
祝参议鸣和以诗问讯次韵答之
作者：顾清
朝代：明

荣达世所慕，弃捐时共伤。朝登天子陛，夕下尚书堂。邻里不知故，相随上河梁。扬铃望九山，指顾忽在傍。山灵讶我归，猿鹤亦徊偟。江海云鸿下，高冈威凤翔。兹理诚坦然，何必挠衷肠。
禽言·其一
作者：顾清
朝代：明

窗鸡喔喔鸣未已，更着山禽唤人起。鸡鸣不醒唤不应，近来铜壶有六更。吁嗟乎尔禽空复情。有客苦无酒，提壶向邻沽。山禽当我前，笑我提壶卢。壶卢壶卢我自提，尔自不提，聒聒鸣何为。
禽言·其二
作者：顾清
朝代：明
体裁：古风

有客苦无酒，提壶向邻沽。山禽当我前，笑我提壶卢。壶卢壶卢我自提，尔自不提，聒聒鸣何为。
禽言其一
作者：顾清
朝代：明
体裁：古风

窗鸡喔喔鸣未已，更着山禽唤人起。鸡鸣不醒唤不应，近来铜壶有六更。吁嗟乎尔禽空复情。
秀州塘过庆云桥南派为小溪山人李公玉家其上公玉善谈星数星之著者为斗人呼其地为斗溪君遂因以自号
作者：顾清
朝代：明

秀塘东分一支曲，溪上幽人数间屋。夜深星斗转遥空，绕屋明珠湛寒渌。幽人说天三十年，三光磊落胸中悬。胸中溪底交映澈，上与元化同回旋。湘累卜居问詹尹，支矶亦访成都隐。洛阳车骑尘染衣，堙浪五湖声迹泯。茫茫大运谁主持，悬生列象古犹斯。荣光德耀空载籍，飞流彗孛交梭驰。扁舟何日溪上路，为我一洗平生疑。
秋兴和芸轩韵
作者：顾清
朝代：明

海峤千峰插汉齐，每因松竹问幽栖。江山举目成图画，天地从人作品题。身隐不妨随鹿豕，门閒应得长蒿藜。何须绿野功成后，始是黄梁梦破时。伏雨阑风日未休，越山吴水共悠悠。鸾书不返瑶台暮，雁阵争回碧树秋。敝褐有情依客子，断碑无主怨王侯。平生宋玉多悲感，拟脱青衫趁白鸥。碧海萦回天际还，海山青翠束连环。铜城北望三千里，金斗西横百二关。落月有时闻画角，夕阳何处倚危阑。清江面面芙蓉满，安得凌波却暂攀。
秋兴和芸轩韵·其一
作者：顾清
朝代：明

海峤千峰插汉齐，每因松竹问幽栖。江山举目成图画，天地从人作品题。身隐不妨随鹿豕，门閒应得长蒿藜。何须绿野功成后，始是黄梁梦破时。
秋兴和芸轩韵·其三
作者：顾清
朝代：明

碧海萦回天际还，海山青翠束连环。铜城北望三千里，金斗西横百二关。落月有时闻画角，夕阳何处倚危阑。清江面面芙蓉满，安得凌波却暂攀。
秋兴和芸轩韵·其二
作者：顾清
朝代：明

伏雨阑风日未休，越山吴水共悠悠。鸾书不返瑶台暮，雁阵争回碧树秋。敝褐有情依客子，断碑无主怨王侯。平生宋玉多悲感，拟脱青衫趁白鸥。
秋夕露坐作
作者：顾清
朝代：明

玄天大无匹，要亦有穷处。不知穷处外，旷莽复何寓。茫然仰太虚，㗳尔消万虑。规规尘网中，龌龊焉足谕。
秋夜叹
作者：顾清
朝代：明

银河流光湿垂地，高梧滴露浓如洗。城头击柝城下杵，幽人已卧中夜起。东院西院无人声，星下草间蛩对鸣。一星起来对吴分，恨不从之觅乡信。诸君走马长安陌，肯信中宵此中立。
秋夜读书
作者：顾清
朝代：明

高秋净炎暑，官居若蓬瀛。落日人吏散，琴书有馀清。烛至童子去，抚卷临前楹。仰窥羲皇秘，俯探周孔情。下上千万年，历历指掌明。自从大道丧，圣哲希复生。幸此未坠地，庶以开吾懵。稍稍庭叶下，凄凄草虫鸣。初月上东垣，露草光晶荧。清景与心会，宵眠竟无成。微吟倚青琐，天风起松声。
秋屿为田廷相郎中赋
作者：顾清
朝代：明

水心著山自可画，况是潦尽霜清时。使君于此兴不浅，绝境使我心先驰。蓬莱犹恨弱水远，浮玉更比金焦奇。星槎何日同汗漫，归来重赋游仙词。
秋雨三首
作者：顾清
朝代：明

江头雨深泥没膝，闭门十日气欲塞。黄茅断岸景色异，正昼狐狸啸丛棘。骑牛小儿誇惯熟，疾走鸣鞭叩牛角。幽人拄颊楼上坐，欲拔青蛇抉云破。男儿不学资身策，有家不居远为客。年过三十尚尘土，屡揖庸儿愧腰膝。堂堂白日閒里过，可怜少年难再得。呜呼此道亦未丧，且复临风默惆怅。日暮北风捲地来，柴扉无人惊自开。黄沙飘扬击人面，起看天色如煤炱。此时高堂坐白首，弱妻供具正奔走。主人酌酒殷勤劝，不知客心随风乱。
秋雨三首·其一
作者：顾清
朝代：明

江头雨深泥没膝，闭门十日气欲塞。黄茅断岸景色异，正昼狐狸啸丛棘。骑牛小儿誇惯熟，疾走鸣鞭叩牛角。幽人拄颊楼上坐，欲拔青蛇抉云破。
秋雨三首·其三
作者：顾清
朝代：明

日暮北风捲地来，柴扉无人惊自开。黄沙飘扬击人面，起看天色如煤炱。此时高堂坐白首，弱妻供具正奔走。主人酌酒殷勤劝，不知客心随风乱。
秋雨三首·其二
作者：顾清
朝代：明

男儿不学资身策，有家不居远为客。年过三十尚尘土，屡揖庸儿愧腰膝。堂堂白日閒里过，可怜少年难再得。呜呼此道亦未丧，且复临风默惆怅。
种桂花
作者：顾清
朝代：明

桂花分种出蟾宫，柯叶虽异根荄同。移来植向万仞峰，天高地阔风露浓。柯如碧琅玕，织网罥出波涛寒。叶如蓝田玉，金刀刻成光煜煜。吴刚有斧不敢侵，买臣睥睨停讴吟。月来清影亦萧瑟，雨后绿叶常阴森。我昔游广寒，面受嫦娥诀。世间兰麝竟纷纷，天香自与凡花别。便须和本移，不必凌风折。眼明见此秋风前，已觉身在青云边。还将两袖黄金粟，散作奇香遍九天。
秦一元自通山尹调归善李文瑞索诗送之
作者：顾清
朝代：明

青云早折桂林枝，鄂渚鸣琴有去思。为爱罗浮峰顶月，清光犹得照朱丝。
秦府纪善林介庵挽诗
作者：顾清
朝代：明

五十飘然便挂冠，向来城府掉头看。高踪自与鸿飞杳，短世频惊蝶梦残。絮酒何年奠冥漠，囊金他日记汍澜。哀歌不尽思贤意，尘海风波正渺漫。
移灯赏菊和十峰
作者：顾清
朝代：明

寒丛可似浣溪花，也逐银灯上碧纱。满地月明摇墨晕，一襟凉气拂霜华。旋浮绿酒须？醉，遍插乌巾未当奢。却恐夜阑人欲睡，宠光明日拜公嘉。
移灯赏菊和十峰
作者：顾清
朝代：明
体裁：七言律诗

寒丛可似浣溪花，也逐银灯上碧纱。满地月明摇墨晕，一襟凉气拂霜华。旋浮绿酒须�醉，遍插乌巾未当奢。却恐夜阑人欲睡，宠光明日拜公嘉。
程德望祠部于书室前凿池作亭秋望落成而正之内翰适至因名其亭曰登月室曰聚奎要予同赋·其一
作者：顾清
朝代：明

方塘开我前，明月出我东。仙人骑鹤来，憩我亭之中。调笑弄月影，徘徊吟天风。夜久月渐高，光满池若空。遗我丹桂枝，自携白芙蓉。飘然凌风去，千秋怀德容。文星近东壁，煌煌照图书。千秋五纬聚，煜煜联明珠。岂徒兆文运，皇步跻亨衢。美哉君子堂，春风迓簪裾。高会既有以，嘉名谅非虚。君看庭下人，星斗罗襟襦。高朗自今始，太史徵明符。
程德望祠部于书室前凿池作亭秋望落成而正之内翰适至因名其亭曰登月室曰聚奎要予同赋其一
作者：顾清
朝代：明
体裁：古风

方塘开我前，明月出我东。仙人骑鹤来，憩我亭之中。调笑弄月影，徘徊吟天风。夜久月渐高，光满池若空。遗我丹桂枝，自携白芙蓉。飘然凌风去，千秋怀德容。
穫稻用分秧韵
作者：顾清
朝代：明

负郭园池带宅田，老晴天气太平年。穫来黍稻丛高廪，散出牛羊满近川。饙启甑山腾雾霭，蚁香醅瓮起沦涟。斜阳一枕西窗梦，纵有丹青不与传。
立春日招味苓尝酒
作者：顾清
朝代：明

东窗小鸟聒清晨，坐拥青绫忆古人。心醉六经千古事，眼看七十四回春。芒鞋不踏纷华地，藤杖能扶健在身。梅萼茶花待公久，一杯来试雪香新。
立春有感用辛巳韵
作者：顾清
朝代：明

忆昔诸贤秉化钧，万方同醉洛阳春。丝红缕绿盘心菜，剪碧涂金胜里人。往事不堪重理梦，短吟聊与当传真。君王圣德同尧舜，愿倚青阳颂日新。
章文远送菊名报君知言其早也而已过重阳五日矣次韵戏酬并邀东曙澄夫元吉共赏
作者：顾清
朝代：明

为是重阳合有诗，一枝先遣报君知。临风有恨无人会，恰值渊明止酒时。一年好景寻常过，总为东篱菊未开。消释西风两家恨，傍秋亭下小车来。
章文远送菊名报君知言其早也而已过重阳五日矣次韵戏酬并邀东曙澄夫元吉共赏·其一
作者：顾清
朝代：明
体裁：七言绝句

为是重阳合有诗，一枝先遣报君知。临风有恨无人会，恰值渊明止酒时。
章文远送菊名报君知言其早也而已过重阳五日矣次韵戏酬并邀东曙澄夫元吉共赏·其二
作者：顾清
朝代：明

一年好景寻常过，总为东篱菊未开。消释西风两家恨，傍秋亭下小车来。
竹亭清节为胡大声司寇赋
作者：顾清
朝代：明

问君竹亭何处所，言在龙山之阳荆江之浒。江水渺渺山青青，水边种竹中作亭。山风时来奏竽籁，江月下照凝霜冰。当时作亭亦漫尔，人诵公清名日起。皇孙题榜郁嵯峨，清风几处表行窝。武夷山前溪水碧，越王城上海云多。秋台月冷霜华重，心绕南云不成梦。起来挥翰走新图，要我题诗作清閧。竹亭竹亭今若何，自公来后几人过。鸿爪雪泥增怅望，石阑苔径想婆娑。君不见召南茇舍终烟草，惟有甘棠一曲千古被弦歌。
竹泉为黄克清赋
作者：顾清
朝代：明

种竹深开径，疏泉小作池。情缘淇水旧，迹是考槃遗。渚月怜清影，林风想渌漪。暂来还复此，鱼鸟莫相疑。
竹西草堂
作者：顾清
朝代：明

鹤城西南瑁湖曲，湖上森森万竿竹。竹林西畔屋三间，六月清风洒冰玉。林间一径曲当门，知君有意求多闻。肩舆他日许直造，共倚东窗看绿云。
竹轩为黄处士题
作者：顾清
朝代：明

山翁满山都种竹，竹里开轩面面山。何处更容尘土入，有时遥送岭云还。诗书偃仰遂百岁，霄汉飞腾任九关。报道春风消息好，孙枝又长箨龙斑。
筠屋为徐大章季父廷美赋
作者：顾清
朝代：明

徐君爱竹如爱玉，种竹成林密如束。林间结屋三四楹，自说此生心事足。阑干一径曲复曲，落翠飞青暗人目。我疑月明深夜中，定有青鸾屋头宿。青鸾飞去久不还，满林翠羽秋阑珊。时时一羽落书幌，清气逼人毛骨寒。前年识徐君，倾盖即知己。坐我筠屋中，焚香拂素几。弹琴瀹茗终日留，知我爱君清莫比。云萍一散雨经秋，春风想见林塘幽。晴窗展卷对图画，使我东望心悠悠。山林诗酒自真味，江湖风波多隐忧。洛阳红紫易消歇，冰雪此君宜共游。呼王猷，招蒋诩，便合屋中连日住。明年骑鹤上扬州，碧云回首知何处。
简华峰教谕乞莲栽
作者：顾清
朝代：明

园亭无竹使人俗，池馆无莲也寂寥。梦入镜湖当六月，接天青盖拥红桡。行人秋早长安去，中夏分莲不太忙。但有碧䇶传别酒，任他红里倚新妆。
简华峰教谕乞莲栽·其一
作者：顾清
朝代：明

园亭无竹使人俗，池馆无莲也寂寥。梦入镜湖当六月，接天青盖拥红桡。
简华峰教谕乞莲栽·其二
作者：顾清
朝代：明

行人秋早长安去，中夏分莲不太忙。但有碧䇶传别酒，任他红里倚新妆。
篁墩先生挽诗
作者：顾清
朝代：明

理学龙门后，文章太史公。蜚腾当景运，简注切渊衷。载笔皇猷润，传经帝业崇。芬华沾草木，名姓熟儿童。琬琰镌磨遍，川源涤溉空。为霖须海内，骑尾忽天东。往事浮云改，遗书列屋充。掀髯怀指授，擿埴叹颛蒙。怅望仙衢远，追攀逸驾穷。南山秋月夜，愁断白杨风。
米元晖小景一幅浅色积成高五六寸长不二尺而渺然有千里之势为赋六言
作者：顾清
朝代：明

芳树春酣雨后，薄云横带山腰。极目青萦白缭，江南何处迢迢。
米船叹
作者：顾清
朝代：明

秋田生浪甑生苔，日望米船江上来。闻道城中有新令，米船临到却翻回。
精膳郎中侯纶母张宜人寿七十
作者：顾清
朝代：明

五丝蹙云双帔长，珠冠翠蕤明两珰。早年身侍两姑傍，良人执戟戍边方。齐眉举按上高堂，夜灯课子青藜光。良人已矣诸孤昌，大者名在六郡良。小者南省尚书郎，诸孙阶下俨成行。瑶环瑜珥间珩璜，花前迭进奉霞觞。花枝拂帘风日香，人间总谓天茫茫。有如人斯天岂忘，新年七十鬓微霜。药饵不御身康强，门前晋水春洋洋。谓君酿取酒千缸，君家此乐殊未央。
絅庵先生悬弧中夏而延客以初冬致贺诚后时矣而馀觞犹可掇也辄成四韵庸助笑言
作者：顾清
朝代：明

寒日西风净帽纱，清尊绿酒对黄花。閒思往事三春梦，老觉流年两鬓华。元节未妨寒食拜，寿觞应共海筹加。小车莫厌频来驻，前辈如公更几家。
絅庵和前韵再叠
作者：顾清
朝代：明

千舻并进一舠还，五色泉南屋数间。渐近夕阳宜少息，未先朝露敢希閒。案头缃帙茫如海，足底青鞋剩有山。最喜鲈鱼不时样，登盘依旧玉鳞斑。
絅庵和西园即事叠韵奉酬
作者：顾清
朝代：明

缘溪野菊不须栽，直到深冬烂漫开。白日在天随处照，青山无主要人陪。酒香邻屋时相引，诗送邮筒日几回。若话旧游公亦懒，千江波浪九层台。
约庵促予西行且有早归之约诗以答之
作者：顾清
朝代：明

风波踪迹病中身，归卧青山荷主恩。砻石方思豫丘首，赐环何意复衡门。西风建业追游地，斜日吴江别酒尊。愿托馀光照衰朽，杖藜还绕陆家村。
约庵先生寿七十五偕诸公携酒为庆诗以先之二月七日也
作者：顾清
朝代：明

南村北野递赓酬，次第宾筵接太丘。乐国未输清颍曲，德星今在瑁湖头。墙桃暗结长春果，径竹新添记海筹。从此酒杯公莫算，东园几日又清秋。
纪梦寄文宿诸友
作者：顾清
朝代：明

客舍春来觉梦多，黄衫连夕报登科。七星散落云中斗，独鹤高乘树杪柯。捷足故人俱绿鬓，关心乡社渺沧波。从今不作停云望，倾耳雷门听凯歌。
纪蝉
作者：顾清
朝代：明

青林的皪珠月明，有蜩夜栖安不惊。吸风饮露高且清，忽焉有物来相仍。扼吭拊背施五兵，失声长号死复生。命已绝兮犹力争，我方抚卷临前楹。闻之恻然起再行，脩翎广颡金簧声。须臾已复不得矜，弱肉强食神所憎。六王已毕秦亦倾，临危欲援力不能，岂独此蜩伤我情。
纶褒晋锡卷赋者甚盛刘紫岩学士序之要予同作
作者：顾清
朝代：明

文武声名简帝衷，玺书频岁策戎功。不留片垒风尘际，尽屈群猷指掌中。壮士偃戈眠细柳，词人操翰拟彤弓。南征别有殊恩在，早晚銮舆入汉宫。
经始方洲田舍有忧其难成者赋此答之
作者：顾清
朝代：明

无食始学稼，南村寻老农。沙田积雨后，沮洳连云空。方将葺栋宇，拥褐歌年丰。沿源渡水曲，骋望出丘中。岁晏草木尽，空江来远风。顾影忽自笑，葛巾飏飞蓬。平生坎壈身，何事非所躬。已为后时计，况当吾岁穷。情知倚市利，远胜刺绣工。所安谅在此，违性伤我衷。填海有精卫，移山有愚公。决策自今始，有善吾其从。
经锄别业
作者：顾清
朝代：明

昔年劬学带经锄，万卷新开垄上居。沈浸何妨问晴雨，经纶聊复试菑畬。晚风檐隙垂秧马，残月窗间落蠹鱼。莘野彭丘谁近远，诗成转觉爱吾庐。
绝句
作者：顾清
朝代：明

云暗西山雨欲来，好风先到读书堆。幽人正熟羲黄梦，乱揭床头书卷开。
绳孙生南渠有诗次韵
作者：顾清
朝代：明

前年花甲报更旬，今岁庭萱送喜频。姚察著书方有托，酂侯传世敢同伦。宾筵笑我连沾醉，学海从渠远问津。若见阿翁论父执，杖藜还许奉清尘。
维扬魏文璧工诗能琴善画幅巾布袍游京师萧然不与尘土杂将还与德卿御史各赋诗送之
作者：顾清
朝代：明

清沟绿树绕江都，树里人家画不如。舣棹十年同过鸟，临流此日羡閒居。乾坤老眼丹青在，江海神游梦寐馀。西北月湖连甓社，几时携手弄明珠。
罗先生归田八景为赋其四 其一 三顾书台
作者：顾清
朝代：明

云表三青巘，萧生昔栖迟。缃素久已散，荒台仍故基。落日循岭圃，逍遥面崔嵬。当年选幽胜，花竹绕阶墀。千龄亦未远，俯仰有馀悲。勿讶岩居子，缅想希安期。
罗先生归田八景为赋其四 其三 中林社鼓
作者：顾清
朝代：明

高榆荫灵境，秩祀岁有虔。烹羊击我鼓，老稚走纷然。落日更起舞，酣歌间骈阗。少壮远行役，投老归农田。乡邻既无故，孙子亦多贤。但愿岁常稔，听此终馀年。
罗先生归田八景为赋其四 其二 双溪道院
作者：顾清
朝代：明

双溪走岩麓，上有真仙居。萧爽荫珠树，虚閒开玉除。先生读易罢，杖屦或来于。东寮紫鸾笙，西馆青霞裾。招摇弭绛节，想象凌清都。日暮篮舆去，天风送步虚。
罗先生归田八景为赋其四 其四 古寺梵钟
作者：顾清
朝代：明

梅花搅我梦，欹枕五更初。头陀闵群昧，霜金吼桐鱼。一击尘梦醒，再声灵襟虚。须臾万籁动，鸣鸡遍前墟。起坐视檐隙，明星犹在隅。却忆长安日，整冠趋朝车。
罗先生归田八景为赋其四·三顾书台
作者：顾清
朝代：明

云表三青巘，萧生昔栖迟。缃素久已散，荒台仍故基。落日循岭圃，逍遥面崔嵬。当年选幽胜，花竹绕阶墀。千龄亦未远，俯仰有馀悲。勿讶岩居子，缅想希安期。双溪走岩麓，上有真仙居。萧爽荫珠树，虚閒开玉除。先生读易罢，杖屦或来于。东寮紫鸾笙，西馆青霞裾。招摇弭绛节，想象凌清都。日暮篮舆去，天风送步虚。高榆荫灵境，秩祀岁有虔。烹羊击我鼓，老稚走纷然。落日更起舞，酣歌间骈阗。少壮远行役，投老归农田。乡邻既无故，孙子亦多贤。但愿岁常稔，听此终馀年。梅花搅我梦，欹枕五更初。头陀闵群昧，霜金吼桐鱼。一击尘梦醒，再声灵襟虚。须臾万籁动，鸣鸡遍前墟。起坐视檐隙，明星犹在隅。却忆长安日，整冠趋朝车。
罗先生归田八景为赋其四其三
作者：顾清
朝代：明
体裁：古风

养蠹伤桂根，击鼠伤定盆。盆伤鼠故在，桂死蠹转蕃。明明世间事，瞀乱与谁论。吾儿曾闵性，至死无馀言。念之益我痛，作诗愬烦冤。
罗先生归田八景为赋其四其三
作者：顾清
朝代：明
体裁：古风

间岁苦离索，旧游若云萍。与君每共叹，忍复此长瞑。元龙按近甸，旦暮涕已零。遥遥两汪子，此信何时聆。虚檐团云影，永夜双烛荧。清欢可复继，即此成千龄。
罗先生归田八景为赋其四其二
作者：顾清
朝代：明
体裁：古风

忆昨听鹤亭，与君初接言。神交四千里，从此成弟昆。诵我避水书，意气蔼兰荪。十年事几变，俯仰犹旦昏。已矣萧朱心，伤哉复谁论。
罗先生归田八景为赋其四其二
作者：顾清
朝代：明
体裁：古风

文星近东壁，煌煌照图书。千秋五纬聚，煜煜联明珠。岂徒兆文运，皇步跻亨衢。美哉君子堂，春风迓簪裾。高会既有以，嘉名谅非虚。君看庭下人，星斗罗襟襦。高朗自今始，太史徵明符。
罗先生归田八景为赋其四其二
作者：顾清
朝代：明
体裁：古风

虎狼亦爱子，乌鸟亦恋雏。生子不能庇，悲恨当何如。伯也归故乡，漂泊无宁居。仲子最孝谨，性复爱诗书。百方挠其中，一病辞寒庐。垂死与母言，血泪沾衣裾。沈思不忍道，命也有生初。
罗先生归田八景为赋其四其五
作者：顾清
朝代：明
体裁：古风

元宾既无禄，长吉亦早亡。古人泪未尽，今子重夭伤。憎能岂天心，念此谁纪纲。綵㡛饰文木，袭君锦绣肠。下入三泉底，千秋长閟藏。惟应箕尾际，永夜腾光芒。
罗先生归田八景为赋其四其五
作者：顾清
朝代：明
体裁：古风

汝母初来时，骨肉共团栾。依依恋微禄，幸尔免饥寒。负乘知有愧，酷罚倘可宽。弱女在旅殡，十年犹苦酸。如何复及尔，中道摧羽翰。萧条古僧房，兄妹两孤单。疏窗对寒雨，念之伤肺肝。何当归尔魂，恸哭淞水干。
罗先生归田八景为赋其四其六
作者：顾清
朝代：明
体裁：古风

生死犹寤寐，昔人屡言之。梦君执我手，明言两无疑。问死恨草草，怀存亦依依。及论重来理，调笑名我痴。肯綮出妙语，徘徊指还岐。幽林犹彷佛，高垄俨崔嵬。永念结沉痛，萧条谁与归。
罗先生归田八景为赋其四其四
作者：顾清
朝代：明
体裁：古风

十年住京国，日与忧患随。逢人得家信，十书九攒眉。芝兰日以瘁，荆棘日以肥。宿累本在我，馀殃及吾儿。种树已结子，养雏已能飞。一朝委尘土，烦冤当告谁。
翰林斋居和十峰听琴二十四韵
作者：顾清
朝代：明

王春重禋祀，斋居百工休。寥寥古槐厅，无风亦萧飕。落日众鸟归，感我林居幽。起步视天宇，明星一何稠。赋形穹壤间，岂不诚有由。鸣凤跂阿阁，凫鹥散沧洲。云鹏与斥鴳，各自从其俦。与子昔少壮，挟书隘乡州。坐谈轻白璧，高步希丹丘。虽怀黍稷愧，稊稗亦已秋。策名二十载，实也非吾仇。重来岁云暮，庶以追前游。卜居幸仁里，款洽皆名流。侧闻官评美，信尔学殖优。载观听琴作，骚选合并收。朗吟向清夜，何止消百忧。惟此清庙器，流传自虞周。南风既广大，岐山亦优柔。共惟千载意，历历心与眸。筝竽乱人耳，此物委道周。不逢君子徒，竟作空山舟。朋游本沙聚，岁月亦川流。钟子既长往，雍门今白头。惟有十样笺，可以修龙楼。
考试应天泊龙江和宫谕傅先生韵
作者：顾清
朝代：明

山川依旧画图开，客况多应晚色催。孤月近人随浪涌，落霞如鹜度江来。清游幸不疏连璧，盛事还闻颂有莱。却傍紫垣占宝气，直从牛斗贯三台。
胡仲申录囚过家索诗为尊翁七十七寿
作者：顾清
朝代：明

又是江乡一度秋，依然霁色满江楼。缑仙几约吹笙会，汉使真成衣锦游。棋局酒杯滋有味，黄花翠竹不关愁。横塘八曲传诗例，次第还应置两邮。
腊日雪次彭幸庵去岁午门燕归韵
作者：顾清
朝代：明

瞭然天意不须猜，向日同云晓未开。瑞木又飞前度叶，金茎不赐去年杯。愁心欲遍天涯草，远信谁传陇上梅。极目贺兰山下路，几时风雨净氛埃。
腊月一日与文瑞访定庵于北山别后奉寄
作者：顾清
朝代：明

平林回步草堂深，二十年前此日心。尘土自能迂俗驾，云山曾不碍幽寻。孤标共指中流镇，高咏犹闻正始音。珍重寒江夜深别，满衣星彩动华簪。
腊月六日视墓地归作
作者：顾清
朝代：明

百岁生涯一颗逢，芒鞋踏遍五湖东。岂知海鹤冲霄地，只在家山举目中。旧识野人谣谶熟，无心蓍策繇言同。馀龄此外嗟何事，俛首临深履薄翁。
腊月十二日宝善堂上梁书示儿辈
作者：顾清
朝代：明

此堂成后屋俱新，忆旧看新一怆神。总谓承恩缘小子，岂知馀庆自先人。爱隆手足延殊姓，让洽家庭及四邻。此是小年亲目见，万金留汝付儿孙。
腊月十六夜
作者：顾清
朝代：明

金鼓齐声振羽林，九重宫殿夜沈沈。霜庭屡转千官影，玉宇谁怜万里心。北雪再看过晚岁，南冰长是结层阴。愁来欲共嫦娥语，又跨蟾蜍下碧浔。
腊月廿三日饮德卿宅用涯翁斋居联句韵
作者：顾清
朝代：明

良游集南园，秉烛向深夜。盟寻旧雨馀，坐想重茵藉。墙阴有残雪，邻酒方索价。西瞻太行峰，皓白欺二华。兹惟藏春坞，岂伊淩风榭。洪炉赫彤霞，馀香袅檀麝。窗明疑若空，檐短不留罅。吟苦愁后成，棋勍斗先下。翻思前夕里，高宴久已罢。远钟送深更，疲仆催早驾。顾兹蚓窍鸣，试我蝇头写。得隽豪屡挥，沈思首频亚。忽看山月高，顾影独惊诧。情兼宾主忘，气已芝兰化。诸公信自贤，此夕颇堪讶。招要入拘牵，窘迫自閒暇。词非石鼎工，酒罄金罍泻。明朝逐馀欢，此榻宁许借。
膳部主事林贞孚告归为令祖泉山翁寿
作者：顾清
朝代：明

我初从仕来京国，泉翁六旬头尚黑。明年翁寿八十五，闻道康强只如昔。蓬瀛严邃璧水清，玉衡金钥重两京。岂直文章师后进，实有勋华流汗青。海天诸山玉削成，重崖叠嶂通仙灵。高云可望不可即，时见一鹤横青冥。西风八月雁南翔，孙子锦衣称寿觞。九重似有非熊梦，还拥蒲轮朝上方。
至夕观书有感用甲申纪梦韵
作者：顾清
朝代：明

诗人空复恼青蝇，黑白人间本自明。试论当年齐景富，何如千古伯夷名。悠悠总到閒边熄，赫赫常于静里萌。斜月西楼见梅影，一枝清傍绮窗横。
至日有怀絅庵先生
作者：顾清
朝代：明

东去颓波孰与还，周旋长忆頖林间。松姿不逐群芳改，鹤貌偏于众羽閒。真践几人同锦袭，乐游到处有青山。新阳肇锡元正祉，争看莱衣五綵斑。
舜臣以诗慰问次韵
作者：顾清
朝代：明

故人千里寄新诗，正是愁人阁泪时。黄鸟有情依灌木，碧萝无命托松枝。寻思往事多艰阻，却悟深盟是祸基。长叹一回还自慰，重哀宁望老天知。
良医沈希贤将还沂上持梅竹聚禽图索题有怀东皋秋崖二都宪因托以寄兴
作者：顾清
朝代：明

梅竹影参差，东窗日上时。坐看群羽集，如从九苞仪。缃素馀文彩，云霄忆别离。岁寒平日意，谁报故人知。
良金秋官录囚江右有发其同官不谨事者所司衔旧怨窜君名其中调东昌督马通判众知其诬而莫与辨也诗以送之
作者：顾清
朝代：明

东观图书共昔年，西曹风月许联编。论心合在青云上，抚事空嗟白璧前。晓日鹓鸿犹尺只，春风駉駜又三千。池鱼塞马俱休论，且读南华第一篇。
节庵
作者：顾清
朝代：明

君不见徂徕松，四时不改叶。又不见淇园竹，青青傲霜雪。借问二子何能然，信是平生有奇节。男儿意气干云霓，草庐抱膝龙蟠泥。庙廊不改岩穴操，事在他时人未知。
芙蓉书舍为瓯滨宗伯赋
作者：顾清
朝代：明

开元寺里芙蓉树，曾见先生学易年。好语盛传三策后，高花独出九秋前。溪山剩有馀芳在，霄汉应多别梦牵。欲识旧题无恙否，碧纱深护翠蛟缠。
芙蓉金菊间开
作者：顾清
朝代：明

时至园林百卉芳，纷纷紫绿间青黄。芙蓉不带春风面，依旧寒花一处香。
芸屋储书
作者：顾清
朝代：明

青青庭下草，芬馥掩椒兰。能令脉望走，使我缃帙完。邺侯彼何人，插驾万轴攒。而我千载馀，触事如面垣。孙翁识恨晚，闻风起三叹。缔构亦已勤，畜聚良独难。不知几年心，成此万玉山。屋下五綵衣，万卷胸中蟠。小出已高第，远图未容殚。春风开寿尊，酒绿衣裳斑。愿以卷中训，永奉膝下欢。青山拂新图，虹光起檐端。何当淩七峰，一快平生观。
苦热行寄傅北潭尚书
作者：顾清
朝代：明

苦热不可耐，触事增烦忧。烦忧将柰何，怫郁汗交流。解衣坐盘礴，四顾靡所投。起步望北潭，想见林居幽。绿树交夏阴，清波映浮鯈。于焉赋归来，俯仰百虑休。男儿江海心，所至希良游。轩裳亦何有，庶以平生酬。熊掌既我有，生鱼复焉求。天风日暮起，朱光顿然收。华月流前庭，碧云淡西楼。且复一尊酒，吾道付沧洲。
范秉之有诗见赠次韵酬之
作者：顾清
朝代：明

钟鼎园林志岂违，燮调批抹本同机。千年宝历中兴运，一幅纱巾处士衣。惠远特容元亮饮，子皮悬想季鹰归。小山无数丛生桂，共领幽香亦未迟。
茅山书屋
作者：顾清
朝代：明

小茅山下三间屋，养默斋中万卷书。竹帛散馀嗟往事，海桑迁后复吾庐。檐头树色低侵帙，门里泉流曲贯除。想见日长佔毕倦，时来凭槛数游鱼。
荐溪宫谕省觐归赋诗末就而别八月七日礼部南斋独坐怅然有怀足成奉寄
作者：顾清
朝代：明

铁篴风前早识君，还从石室见多闻。圭璋世与连城价，鸾凤天成五色文。春酒玉尊催献寿，夜筵红烛感离群。停云又入西堂梦，不道仙凡路已分。
营缮所副姑苏陆云与予同年生而母尚无恙乞归得许以小像索题为书绝句
作者：顾清
朝代：明

鹤骨崚嶒鬓有丝，青衫才著便思归。高堂幸有亲堪养，未必功名与愿违。
萧升荣母曾孺人挽诗
作者：顾清
朝代：明

堂北霜风紧，天涯客梦催。犹看衣线在，不及诰鸾回。遗德良人感，新铭阁老裁。前山松柏迥，猿鹤助悲哀。氛沴交行日，乡邻出次时。情惟舅姑重，义不死生移。执礼神应鉴，怜孤族并推。小郎今长大，衰杖有馀悲。
萧升荣母曾孺人挽诗·其一
作者：顾清
朝代：明

堂北霜风紧，天涯客梦催。犹看衣线在，不及诰鸾回。遗德良人感，新铭阁老裁。前山松柏迥，猿鹤助悲哀。
萧升荣母曾孺人挽诗·其二
作者：顾清
朝代：明

氛沴交行日，乡邻出次时。情惟舅姑重，义不死生移。执礼神应鉴，怜孤族并推。小郎今长大，衰杖有馀悲。
董虞臣辰溪八景为赋其二 其一 石桥仙迹
作者：顾清
朝代：明

云根一片压中流，曾是仙人玉斧修。绝岸巧通平野去，细波长共远山浮。苔纹想象空飞舄，树影参差壑驾舟。借问碧阑容点笔，淩风我欲试清游。
董虞臣辰溪八景为赋其二 其二 猛峒新庄
作者：顾清
朝代：明

桃花不记武陵源，峒里人间别有天。罨画溪山明白昼，接云禾黍自丰年。前冈饮犊逢巢父，别浦移舟渡辋川。问著主人无一事，久抛金甲事春田。
董虞臣辰溪八景为赋其二·石桥仙迹
作者：顾清
朝代：明

云根一片压中流，曾是仙人玉斧修。绝岸巧通平野去，细波长共远山浮。苔纹想象空飞舄，树影参差壑驾舟。借问碧阑容点笔，淩风我欲试清游。桃花不记武陵源，峒里人间别有天。罨画溪山明白昼，接云禾黍自丰年。前冈饮犊逢巢父，别浦移舟渡辋川。问著主人无一事，久抛金甲事春田。
葵轩为陈锦衣彦良赋
作者：顾清
朝代：明

长安四月花满城，葵花独自向阳倾。赫曦当午辉四溟，垂辉弄影照君庭。庭下千花团绣楹，纷如玉节间红旌。仪鸾退直花下行，日华相荡锦衣明。日也有时经洞冥，此花向日无阴晴。秋风花谢子还成，明年向日还层层。我来看君花正荣，徘徊轩砌有馀情，作歌为尔传嘉名。君不见金张七叶空富贵，惟有葵心一点可与金石垂千龄。
葺旧居有感
作者：顾清
朝代：明

忆昨移家日，真移一束书。梦犹循旧境，时亦待閒居。俯仰嗟邻近，经营荷庆馀。儿郎誇善颂，风木正愁予。
蒋国器往岁南归予苦头风不得送赋诗有记取他年说今日冷云疏雨出都门之句今再至而归予亦病中天复阴雨俯仰今昔为之慨然
作者：顾清
朝代：明

五载京华两赋归，客心都似宦情微。天应有意还留舌，雨亦何心惯湿衣。长路不须怀近事，旧题浑已谶先几。小昆山下农田早，为想秋风蟹稻肥。
蒋文藻水竹村居
作者：顾清
朝代：明

閒身不属樊笼琐，茅屋偏宜水竹村。尽日枕书芸阁静，有时挥翰墨池翻。娟娟翠羽凉生坐，落落清瑶澹迤门。赢得白头心眼净，春风长见长儿孙。
蒋济民自光禄署丞调主靖安簿满考入京乞致仕赋以送之
作者：顾清
朝代：明

黄龙浦南云水乡，八月鲈鱼三尺长。远游不柰乡思苦，归去正及秋风凉。内朝供奉参鹭羽，西江抚字留甘棠。丈夫事业无小大，看取老圃寒花香。
蒋监事济民出主靖安簿盖不得于其长也为题其秋塘白鹭图送之
作者：顾清
朝代：明

曾逐青云上绣衣，龙墀晴日飏朝晖。天风不碍江湖迹，还向秋塘自在飞。
蒲葵扇歌送何朝宗教谕之同安
作者：顾清
朝代：明

天生蒲葵作凉箑，野人乍见呼棕叶。柄端出叶叶作摺，里棱外棱刚鬣鬣，中攒边展凤翎接。边际筠丝压妥贴，通体天成此人合。汉宫纨素出剪裁，南阳白羽须编排。丹青组绣却走避三舍，纸屏石枕尚觉非全才。先生南海我北海，一叶轻凉为谁采。翩然乘风致我傍，簟几一时颜色改。君今去我向闽关，扇亦收藏箧笥间。明年把扇京尘里，相忆千山重万山。
蓉溪书屋为金
作者：顾清
朝代：明

西川山水天下奇，绵州更好芙蓉溪。溪流百里到城下，上有茅屋临清漪。长松荫门白日静，密竹绕宅青春迟。屋中旧书几千卷，一一牙签分架垂。主人家本东州彦，衣冠世泽闻邦畿。高门大字榜孝子，亦有梅屋工文辞。柯条远布极万里，书香一脉犹连支。功名奕叶到孙子，兰台石室争峨巍。天机云锦出桑苧，清庙簠簋资耕犁。丹青数尺小斋里，尚想清夜闻吾伊。平桥曲渚往复回，林亭水阁相因依。扁舟泊岸何所待，溪风飒飒吹人衣。溪风吹衣人未归，钧天须人运璿玑。江湖廊庙本异处，轩冕山林非一时。惟有芙蓉最相忆，开花长满屋东篱。
蔡东轩都尉六十八有诗自寿次韵为贺
作者：顾清
朝代：明

身与瑶姬并得仙，兰枝同秀玉同坚。车轮几从三山驾，鞶帨曾分八茧绵。沁水林园今孰盛，晋卿文采世争传。小春明日长生燕，遥听鸾箫又隔年。
薛景春号采芝山人为赋四韵
作者：顾清
朝代：明

任公抛却钓鳌丝，来向吴山学采芝。稳步不思沧海阔，幽寻似与白云期。仙稊未觉层霄夐，药笼宁于一物私。善救不遗他日事，年来乡里半疮痍。
薛民望号九山持卷乞诗
作者：顾清
朝代：明

西北三江带五湖，九山清胜结吾庐。风烟陆瑁家相近，水石王蒙画不如。长日林光围几席，有时空翠落衣裾。鹤书未论他年事，门外时来长者车。
行苗有感适东曙有和章叠韵为谢
作者：顾清
朝代：明

屋上青林水上田，林间曳杖自年年。本来瓦缶非周鼎，欲捧丸泥障蜀川。幸不风尘随澒洞，敢嗟轮辐限清涟。分秧昨日新题句，又托王维画里传。
袁澄夫顾东曙寄诗各次其韵
作者：顾清
朝代：明

夜归连得故人诗，二妙谁令聚一时。感旧不知吾慷慨，论才宁合子栖迟。花当春半方堪赏，杯到愁来只自持。只尺龙潭笑游地，扶摇今日望天池。生世端如雪上鸿，一尊犹记别时同。云山有梦寻常到，江水无情日夜东。未许文章真我辈，尚馀礼乐待诸公。他年只恐西亭鹤，哀怨西风穗帐空。
袁澄夫顾东曙寄诗各次其韵·其一
作者：顾清
朝代：明
体裁：七言律诗

夜归连得故人诗，二妙谁令聚一时。感旧不知吾慷慨，论才宁合子栖迟。花当春半方堪赏，杯到愁来只自持。只尺龙潭笑游地，扶摇今日望天池。
袁澄夫顾东曙寄诗各次其韵·其二
作者：顾清
朝代：明

生世端如雪上鸿，一尊犹记别时同。云山有梦寻常到，江水无情日夜东。未许文章真我辈，尚馀礼乐待诸公。他年只恐西亭鹤，哀怨西风穗帐空。
袁澄夫顾东曙寄诗各次其韵·其二
作者：顾清
朝代：明
体裁：七言律诗

生世端如雪上鸿，一尊犹记别时同。云山有梦寻常到，江水无情日夜东。未许文章真我辈，尚馀礼乐待诸公。他年只恐西亭鹤，哀怨西风繐帐空。
西园即事
作者：顾清
朝代：明

百株高柳眼中栽，十亩荒园手自开。白发渐多难断遣，青鞋无恙许追陪。行田数共邻翁语，看竹时从野寺回。昨日近庄传喜事，水南新筑钓鱼台。
西苑观太液莲圆殿古松及进冰者各记以诗·其一
作者：顾清
朝代：明

亭亭芙蓉花，独出清沚中。青天飞綵云，堕此明镜空。杲日耀华色，炯然临晓风。天质岂不丽，自无桃李容。窈窕灵洲远，逶迤仙苑通。永谢蔓草缠，寂寞甘自红。层城出云雨，其上多古松。但观郁苍苍，莫记植者功。众鸟不敢栖，恐是跋地龙。回影拂金瓦，疏枝吟天风。翠华有时来，绮绣交玲珑。吾闻泰山植，耻受秦人封。物巨宜有灵，时清多幸逢。培植不厌厚，乾坤固无穷。凌人慎时令，初夏进寒冰。天阙自旷迥，龙楼晨更清。金盘未及荐，洞户秋风生。瑶姬玉笋指，仙袂六铢轻。持玩更调笑，柔纤映红明。岂识单衣子，冲寒镵冱溟。
西苑观太液莲圆殿古松及进冰者各记以诗·其三
作者：顾清
朝代：明
体裁：古风

凌人慎时令，初夏进寒冰。天阙自旷迥，龙楼晨更清。金盘未及荐，洞户秋风生。瑶姬玉笋指，仙袂六铢轻。持玩更调笑，柔纤映红明。岂识单衣子，冲寒镵冱溟。
西苑观太液莲圆殿古松及进冰者各记以诗·其二
作者：顾清
朝代：明
体裁：古风

层城出云雨，其上多古松。但观郁苍苍，莫记植者功。众鸟不敢栖，恐是跋地龙。回影拂金瓦，疏枝吟天风。翠华有时来，绮绣交玲珑。吾闻泰山植，耻受秦人封。物巨宜有灵，时清多幸逢。培植不厌厚，乾坤固无穷。
西苑观太液莲圆殿古松及进冰者各记以诗其一
作者：顾清
朝代：明
体裁：古风

亭亭芙蓉花，独出清沚中。青天飞綵云，堕此明镜空。杲日耀华色，炯然临晓风。天质岂不丽，自无桃李容。窈窕灵洲远，逶迤仙苑通。永谢蔓草缠，寂寞甘自红。
西轩夜坐各赋一物孚若得瓷瓯师邵牙箸文宿银�予得红烛
作者：顾清
朝代：明
体裁：古风

停停双红烛，照此清夜阑。主人为无寐，佳客得尽欢。玉虫落金钗，绛蜡萦铜盘。愿言四座光，昭我一寸丹。
观书有感
作者：顾清
朝代：明

兀兀灯前千古思，古人心在不同时。同时只好今人笑，暮夜怀金尚畏知。春蚕默默五丝成，络纬中宵百变声。分席孔堂谁第一，两言博约尽平生。既醉凫鹥写治安，邠风七月画艰难。施为次第分明在，只恐尘编倒背看。老质功多践履艰，下探渊海上高山。年来此事从人意，只在从容数语间。钱谷簿书归俗吏，天人性命合时贤。世间尚有宫商在，敢道期亡便绝弦。
观书有感·其一
作者：顾清
朝代：明

兀兀灯前千古思，古人心在不同时。同时只好今人笑，暮夜怀金尚畏知。
观书有感·其三
作者：顾清
朝代：明

既醉凫鹥写治安，邠风七月画艰难。施为次第分明在，只恐尘编倒背看。
观书有感·其二
作者：顾清
朝代：明

春蚕默默五丝成，络纬中宵百变声。分席孔堂谁第一，两言博约尽平生。
观书有感·其五
作者：顾清
朝代：明

钱谷簿书归俗吏，天人性命合时贤。世间尚有宫商在，敢道期亡便绝弦。
观书有感·其四
作者：顾清
朝代：明

老质功多践履艰，下探渊海上高山。年来此事从人意，只在从容数语间。
观梅奉和涯翁韵
作者：顾清
朝代：明

雪深江路记横枝，二月京城始见之。远客有情频借问，孤根异土不同时。修篁此日方求友，秾李当年亦费诗。应是晚风偏爱惜，故飘香蕊落金卮。
览窦氏回文诗爱其音调古拟作六首
作者：顾清
朝代：明

神圣兴运乘元真。宸严尊居端佩绅。禋宗敬事肃秋春。仁贤登扬振幽沦。陈思怀忧隐呻嚬。高岗梧栖凤鸣和。韶箫按曲引工歌。调鼎金铉玉梅鹾。朝堂明辟列衡阿。巢由轸怀忧如何。江湖放浪狎飞凫。双浆画舟隐蒲菰。泷风惊梦午酣馀。窗虹贯月夜堂虚。扛鼎巨笔采椽如。商金凄冽冰丝弦。苍青湛澄明空烟。昂昂立鹤霜庭前。慷慨抒怀寄诗传。长路萦心怆华年。皇羲肇文成五三。光辉蔚郁深侵涵。缃缥珍袭重签函。章组谢来归村南。筐箱薶茧作老蚕。纹绣重袭密丽绵。筠金间玉续匏弦。分派九河洪涤宣。薰兰承蕙藉简编。坟典遗基隆圣贤。
览窦氏回文诗爱其音调古拟作六首·其一
作者：顾清
朝代：明
体裁：古风

神圣兴运乘元真。宸严尊居端佩绅。禋宗敬事肃秋春。仁贤登扬振幽沦。陈思怀忧隐呻嚬。
览窦氏回文诗爱其音调古拟作六首·其三
作者：顾清
朝代：明

江湖放浪狎飞凫。双浆画舟隐蒲菰。泷风惊梦午酣馀。窗虹贯月夜堂虚。扛鼎巨笔采椽如。
览窦氏回文诗爱其音调古拟作六首·其二
作者：顾清
朝代：明

高岗梧栖凤鸣和。韶箫按曲引工歌。调鼎金铉玉梅鹾。朝堂明辟列衡阿。巢由轸怀忧如何。
览窦氏回文诗爱其音调古拟作六首·其五
作者：顾清
朝代：明

皇羲肇文成五三。光辉蔚郁深侵涵。缃缥珍袭重签函。章组谢来归村南。筐箱薶茧作老蚕。
览窦氏回文诗爱其音调古拟作六首·其六
作者：顾清
朝代：明

纹绣重袭密丽绵。筠金间玉续匏弦。分派九河洪涤宣。薰兰承蕙藉简编。坟典遗基隆圣贤。
览窦氏回文诗爱其音调古拟作六首·其四
作者：顾清
朝代：明

商金凄冽冰丝弦。苍青湛澄明空烟。昂昂立鹤霜庭前。慷慨抒怀寄诗传。长路萦心怆华年。
记十一月十九夜梦
作者：顾清
朝代：明

夜梦飞行万山顶，下视黄河如汲绠。仰观明星万银饼，青天倒垂碧瑶鼎。大冶神光赤霞炯，我暂窥之百夫警。东北玄云突如猛，上冲层霄失参井。若华欲舒震方炳，人间寂寥万物瞑。
记梦中句
作者：顾清
朝代：明

张生长安居，日听车音响。他年乘斑轮，车音想非想。
记蝎
作者：顾清
朝代：明

读书心二三，耳闻窗蝎走。捲纸濡馀膏，火起蝎在牖。抑首伏不行，翘尾若有候。人言蝎易得，此意殊未究。怀毒乃忘身，祸起遂莫救。柳州怜蝮蛇，释械低予首。因诗戒宵人，阴贼恒反受。
许百户从军普安州至潞渚卒时其子鲁从予游赋此吊之
作者：顾清
朝代：明

拟作燕歌赠粤行，剑棱中断不成声。一天冻雨红旗敛，万里炎烟碧草横。假息忍看徵侧在，裹尸谁吊伏波营。伤心最忆湖阴路，垂柳閒门几送迎。
访客江上作
作者：顾清
朝代：明

尚忆当年别，何言此地逢。乾坤真浩荡，阡陌任衡纵。妙舞须长袖，幽寻称短筇。龙江今夜月，知复为谁容。
访陈时雨不遇次刘文敷韵
作者：顾清
朝代：明

童子应门语自真，锦囊何处觅阳春。刘郎莫叹空归去，更有斜阳独坐人。
试后待榜题桂花期顾时亨次舜和韵
作者：顾清
朝代：明

花发年年自有时，往年空恨得花迟。长安归路天香满，唤起黄筌写折枝。忆从年少看花谱，数到红梅已厌迟。入手天香笑今日，秋风己过第三枝。
试后待榜题桂花期顾时亨次舜和韵·其一
作者：顾清
朝代：明

花发年年自有时，往年空恨得花迟。长安归路天香满，唤起黄筌写折枝。
试后待榜题桂花期顾时亨次舜和韵·其二
作者：顾清
朝代：明

忆从年少看花谱，数到红梅已厌迟。入手天香笑今日，秋风己过第三枝。
诸广文见和叠韵奉酬
作者：顾清
朝代：明

万变灵通火一丝，只应师偃未曾知。宝王珠络浮空下，神女龙绡隔雾披。明月上时雷炮发，暗尘惊处火轮驰。词臣正忆鳌山盛，为谢嘉宾缓缓归。
诸广文饯予龙潭僧舍别后有怀味苓
作者：顾清
朝代：明

听鹤亭前欲上潮，龙潭落木晚萧萧。愁来别酒难成醉，老去诗翁不可招。地下骚坛自旗鼓，人间博局几卢枭。翠萝金盌当时句，残月空梁独自谣。
诸广文饯予龙潭僧舍别后有怀味苓
作者：顾清
朝代：明
体裁：七言律诗

听鹤亭前欲上潮，龙潭落木晚萧萧。愁来别酒难成醉，老去诗翁不可招。地下骚坛自旗鼓，人间博局几卢枭。翠萝金碗当时句，残月空梁独自谣。
读书有感
作者：顾清
朝代：明

良宵可虚掷，明镫了残书。开卷对古人，已隔千载馀。精神方尺间，恍若倾盖初。共惟德业光，照耀流中区。藐予嗣前绪，十年事菑畬。惜哉无良耜，终亩多薪樗。幸逢明圣朝，挟册随冠裾。纷纷杂纂组，琐琐雕虫鱼。白日无留光，西飞若飙车。凉风振高树，落叶满庭除。念此不能寐，摄衣起踌蹰。盛年无再至，驽驾不可虚。
读叶文庄病目诗有感
作者：顾清
朝代：明

狼籍残书研几偏，毵毵寒雨北窗前。客心正似泾东老，长在池亭竹树边。
读味苓所著桑阴梦戏书其后
作者：顾清
朝代：明

浮世奔忙梦一场，谈生开口笑黄粱。不知郑老桑阴里，更有黄粱一倍忙。
读天游集·其一
作者：顾清
朝代：明

君平成都隐，室无儋石储。罗冲家万金，往遗倾后车。我馀子不足，遗我将安居。笑谓平生过，酬称良非虚。我尝宿卿家，周览子室庐。见子朝夕间，汲汲无少舒。我卜不下堂，垂帘常晏如。馀钱累数百，凝尘委床隅。以兹对相较，岂不我有馀。王生景芳躅，特笔天游书。览之重有感，长叹仰天衢。斯贤诚旷代，冲也今亦无。文僖尹西洛，宾幕皆鸿儒。希踪郭延卿，野服临其居。荒僻少过从，未见诸公如。菲然具杯案，班荆叙欢娱。日昳群吏集，麾盖满庭除。公等皆何官，骑从尔云都。盘飧靡加味，体貌不殊初。谈咏西山暮，出门送登车。诸公恍自失，累日增叹吁。襟怀有如此，声利岂能驱。下视望尘子，飞龙翔太虚。
读天游集其一
作者：顾清
朝代：明
体裁：古风

君平成都隐，室无儋石储。罗冲家万金，往遗倾后车。我馀子不足，遗我将安居。笑谓平生过，酬称良非虚。我尝宿卿家，周览子室庐。见子朝夕间，汲汲无少舒。我卜不下堂，垂帘常晏如。馀钱累数百，凝尘委床隅。以兹对相较，岂不我有馀。王生景芳躅，特笔天游书。览之重有感，长叹仰天衢。斯贤诚旷代，冲也今亦无。
读天游集其二
作者：顾清
朝代：明
体裁：古风

文僖尹西洛，宾幕皆鸿儒。希踪郭延卿，野服临其居。荒僻少过从，未见诸公如。菲然具杯案，班荆叙欢娱。日昳群吏集，麾盖满庭除。公等皆何官，骑从尔云都。盘飧靡加味，体貌不殊初。谈咏西山暮，出门送登车。诸公恍自失，累日增叹吁。襟怀有如此，声利岂能驱。下视望尘子，飞龙翔太虚。
读庄子有感
作者：顾清
朝代：明

落日平林烟雾生，西风茅屋短檠明。书生已惜三千字，狂客犹誇九万程。蛮触干戈神独领，蜉蝣日月梦潜惊。旧游亦有芝兰契，冰雪何人与问盟。
读涯翁来鹤楼诗有感用前韵
作者：顾清
朝代：明

江楼南下水茫茫，远客归心鹤共翔。丁令不来华表柱，左卿今老白云乡。斑衣旧竹应千个，绿发新松定几行。独倚危阑送孤目，海云真与暮天长。
读魏武则天事用石楼太史韵
作者：顾清
朝代：明

乱来天意长奸雄，一语深投月旦公。岂谓三袁尽河北，更教诸葛起隆中。烟消赤壁沉雄俊，树冷西陵怨女童。不及人狼祖馀知，化牛犹得占江东。阿师留发拜昭仪，绛缕初封不记谁。海内渐看归圣母，榻前空自属佳儿。天徵鸟梦垂双翼，鬼作人妖有四眉。早与文皇作男子，乾坤更是一番奇。
读魏武则天事用石楼太史韵·其一
作者：顾清
朝代：明

乱来天意长奸雄，一语深投月旦公。岂谓三袁尽河北，更教诸葛起隆中。烟消赤壁沉雄俊，树冷西陵怨女童。不及人狼祖馀知，化牛犹得占江东。
读魏武则天事用石楼太史韵·其二
作者：顾清
朝代：明

阿师留发拜昭仪，绛缕初封不记谁。海内渐看归圣母，榻前空自属佳儿。天徵鸟梦垂双翼，鬼作人妖有四眉。早与文皇作男子，乾坤更是一番奇。
谈以嘉寄友山墨竹求贞庵诗
作者：顾清
朝代：明

众水必返壑，万木终归根。乾龙抱四德，维贞乃生元。谈子魁杰士，诗书富钻刓。汗漫四十载，及此见本原。浪迹混成市，深居乃丘园。逝将游化初，岂止超笼樊。神交友山翁，遗墨宝玙璠。缄题远寄我，知君未忘言。长安日出馀，车马阗朱门。清言颂夔契，高步趋炎轩。纷纷未渠已，兀兀空自烦。引领望五茸，高云碧巑岏。衢陌转纡曲，轩窗开晏温。登楼唤云槎，隔巷招南村。逍遥共水石，啸傲同琴樽。以兹遂百岁，谁知轩冕尊。
谒外祖墓
作者：顾清
朝代：明

古柏森森映墓门，路人遥指陆家村。阳元可能成宅相，辅嗣只应传外孙。十载宦途惟有梦，五更风木重消魂。凄凉泉下人难见，酹酒空持野酿温。
谒文山祠次同游诸公韵
作者：顾清
朝代：明

东风一梦过钱塘，直自元丰兆靖康。终岁诸公讲和战，到头赤手树纲常。生前骨肉山河碎，身后辉光日月长。新庙城南更雄丽，公忠遗种讵荒凉。
谒文山祠用杜韵
作者：顾清
朝代：明

碧殿长松锁十寻，晚云将雪助萧森。貂蝉不改厓山制，金石疑闻孔壁音。南去星潮嗟往事，北来祠庙岂公心。春风一掬唐衢泪，几为先生湿短襟。
谭雅祥使归寿母
作者：顾清
朝代：明

皇华夹道拥归装，喜气遥看满北堂。天上瑞云垂五彩，人间佳节傍重阳。早时贤范熊丸在，再世诸孙玉树长。七十一峰青在望，若为登拜捧霞觞。
赋僮仆欢迎贺叔武尊人都宪致仕
作者：顾清
朝代：明

陶令还家日，欢迎走仆僮。人间长见画，林下复添公。物色殊相近，遭逢夐不同。飞腾会明盛，扬历践昭融。苕水犹遗爱，横山早息戎。全归渠亦喜，远涉路何穷。指点桑榆茂，传观里巷空。挽衣参稚子，扶杖杂村翁。黄菊霜前约，青山雨后功。行藏自吾道，消息任天工。晚景看如此，皇恩信有终。丹青如解写，何羡洛城东。
赋得瀛海奎光送马良佐先生之南院
作者：顾清
朝代：明

仙家苍茫云海东，海光上与星辰通。昭回万象森布列，灵景独应图书宫。宫中明星十有六，一一紫焰舒长虹。珠宫贝阙相荡漾，顷刻万状难为容。群仙无事亦来往，鸾鹤隐见空明中。翩然一鹤下南斗，流辉万丈惊蛟龙。蛟龙惊遁海天净，惟有匹练悬高空。紫宫东南纵遐眺，晴霞五色交青红。天孙停梭赤霄上，指点毫末分纤秾。帝傍丝纶要经纬，旋轸不待星躔终。石渠延阁五云绕，紫泥黄纸三更封。悬知不学卯金子，馀光反借青藜公。
赋得碧甃寒根寿胡友松
作者：顾清
朝代：明

曲廊阴阴清昼閒，砌台乱匝苔花斑。苍龙何年蜕寒骨，化为古松根屈蟠。百折不能去，回戈折戟相撑住。突然奋起石为裂，散作孙枝不知数。坚刚不容蝼蚁穴，正直默有神灵护。主人自是华阳仙，双瞳碧色耳垂肩。平生丘壑有深癖，爱此松根时醉眠。薰风四月日正长，松阴满庭天气凉。我来寿君劝君酒，摩挲铁石龙鳞香。松兮岁久根益深，流膏渗乳日侵浔。更千年后重相寻，为君斸取根下苓。采花酿酒共君斟，飘然轻举紫山岑。
赋栖翠楼送曹良金出使归省
作者：顾清
朝代：明

群山绕湖湖绕山，高楼突起湖山间。湖光如蓝山如黛，云近百里趋凭阑。主人不出日高坐，笑弄烟雾招云鸾。云鸾空飞渺无迹，但见苍苍竹树相回环。芳荪小松亦何意，点缀几格娱清閒。大郎新归自天上，春衣五色宫花斑。楼前拜舞楼上醉，山水亦似回欢颜。烟凝不知晚色改，潦尽更觉湖波宽。登高作赋远莫致，目极吴江枫叶丹。
赋瑶池图寿滕洗马先生母六十
作者：顾清
朝代：明

瑶池遥遥何处所，乃在昆崙之颠、阆风之阻。琪花瑶草四时春，白鹤青鸾日翔舞。西王母，家上宫，乘游云，蹑飞龙。时来池上燕仙客，倒影幻入龙绡中。綵衣退直下金銮，门前车马来翻翩。入门一笑把春酒，却道画里如堂前。陶家亲，孟家母，图史流传俱不朽。不知当日寿堂前，还有人如画中否。画中堂上竟谁真，神仙要是古贤人。不须更问瑶池路，再住人间六十春。
赋荆树同春送顾文明
作者：顾清
朝代：明

共爱君家好弟兄，两株荆树一庭荣。秾华正似提孩日，扶倚还同急难情。绕砌芝兰添秀色，并巢乌鹊助欢声。新诗不为将归赋，传与乡邻作美评。
赋蟠桃图为张时震父母寿
作者：顾清
朝代：明

玄洲髣髴海东涯，海岸蟠桃大比瓜。画入彩缣疑着雾，望迷仙苑欲生霞。稀年令德真相配，紫府丹台别是家。我欲金壶借馀墨，一枝并写杏园花。
赠医僧始芳用龙山韵
作者：顾清
朝代：明

空王心事药王名，尘劫中间第几生。卷却青囊留不住，一帆江海看扬灵。
走笔和时敏客中写怀
作者：顾清
朝代：明

扰扰蚊䖟倦扑缘，欲将朝槿待椿年。清江白石风尘外，凤阁龙楼日月边。騕袅名驹争骏捷，修罗天女漫雄妍。落花芳草天涯遍，回首千门一怅然。
走笔留汪秀夫
作者：顾清
朝代：明

风尘隔绝几星周，一笑相逢百虑休。浮世荣华云过雨，男儿意气鹗横秋。卞和抱璞终成宝，李广驰声不在侯。总角交游閒散地，未妨三日更迟留。
赵叔敬佥宪示和东湖诗次韵写怀因以为赠
作者：顾清
朝代：明

袖手青山敛夕晖，渔蓑抛在绿苔矶。水心云月閒相映，陂里鱼凫各有依。客梦几惊前路险，天机谁信此中微。西塘一夜凉风起，已觉莼丝入箸肥。飞将才名困数奇，卧龙生计一茅茨。也知世有屠沽乐，不疗人歌婉娈饥。镜里晓妆看的的，墦间归步亦施施。乾坤若竟无真是，长使痴人笑不痴。苦吟常日笑寒郊，岂为牢愁赋楚骚。匹马看花曾上苑，短筇舒啸有东皋。新知几折冯驩劵，旧绣谁论范叔袍。明月满船江上别，一声听唱越山高。清时四海卧征鼙，到处江山路不迷。访古近留吴相宅，思归先梦若耶溪。红莲碧沚元相间，林鹤梁鹙岂并栖。闻说宝峰书万卷，直将牛鼎视羹藜。
赵叔敬佥宪示和东湖诗次韵写怀因以为赠·其一
作者：顾清
朝代：明

袖手青山敛夕晖，渔蓑抛在绿苔矶。水心云月閒相映，陂里鱼凫各有依。客梦几惊前路险，天机谁信此中微。西塘一夜凉风起，已觉莼丝入箸肥。
赵叔敬佥宪示和东湖诗次韵写怀因以为赠·其三
作者：顾清
朝代：明

苦吟常日笑寒郊，岂为牢愁赋楚骚。匹马看花曾上苑，短筇舒啸有东皋。新知几折冯驩劵，旧绣谁论范叔袍。明月满船江上别，一声听唱越山高。
赵叔敬佥宪示和东湖诗次韵写怀因以为赠·其二
作者：顾清
朝代：明

飞将才名困数奇，卧龙生计一茅茨。也知世有屠沽乐，不疗人歌婉娈饥。镜里晓妆看的的，墦间归步亦施施。乾坤若竟无真是，长使痴人笑不痴。
赵叔敬佥宪示和东湖诗次韵写怀因以为赠·其四
作者：顾清
朝代：明

清时四海卧征鼙，到处江山路不迷。访古近留吴相宅，思归先梦若耶溪。红莲碧沚元相间，林鹤梁鹙岂并栖。闻说宝峰书万卷，直将牛鼎视羹藜。
赵尔锡席上限韵送前人
作者：顾清
朝代：明

莫遣江楼画角鸣，明朝楼外有人行。清尊石鼎连宵话，远道江云十载情。黄菊尚馀金谷酒，青山故绕石头城。遥知落日浮仙棹，潮送寒流似掌平。
赵恒斋挽诗
作者：顾清
朝代：明

问族王孙贵，名家理学宗。黔江初振羽，稷下晚疏封。馀泽流忠孝，隆恩贲始终。西山春草合，无地蹑仙踪。
足梦中语
作者：顾清
朝代：明

相期不我会，天上嫁张硕。琅风凝矞云，轮囷倚空碧。
车驾亲征江右命濯庵行北边再用前韵寄赠
作者：顾清
朝代：明

荷橐甘泉陋长卿，前驱声里铁山轻。皇威庙略咸无外，北伐南征并有名。秦塞百城兵似月，周原千里稻如京。归来合奏平边颂，不写阳关惜别情。
辛丑春夜闻雨
作者：顾清
朝代：明

破屋寒多怯夜眠，骤闻鸣雨更欣然。已拚窗下琴书湿，暗喜庭前草木鲜。檐溜不齐时点点，灯花无谓故娟娟。清时美景双惆怅，卧听淋浪百虑煎。
辛亥感兴六首·其一
作者：顾清
朝代：明

六籍无孔孟，诸子竞为书。班马雄两汉，韩柳后驰驱。斯文虽未丧，元气久已殊。云胡后来者，每变日下趋。靡然事华藻，琐甚雕虫鱼。杳眇乱人耳，黄钟委路衢。时无欧阳子，谁为扫其芜。秦皇肆吞噬，王白亦雄哉。汉祖仗黄钺，韩彭后先来。仁暴虽异趋，戡定各奇才。悠悠千载下，文胜武略颓。貔貅百万辈，孰是长城材。虎卧不脱爪，天行不废雷。干羽格有苗，兹运久未回。大运日颓下，皇风返无期。区区二三子，乘时各扬眉。声名动京阙，举世钦所为。吾观古人作，举措不如兹。悠悠叹升沉，我独伤此时。汉王仗三尺，陆贾陈诗书。齐客工弹瑟，其王乃好竽。为业非不精，凿枘将焉如。入水须操舟，陆行须驾车。君看屠龙手，终年不食鱼。仲淹归乡闾，荣光照江东。散帛分族人，府藏一时空。明年买义庄，倾橐无吝容。向来西山下，平田正春农。老稚各欣欣，乡里自成风。仰止慕芳躅，咄嗟吾道穷。急湍无漫波，高冈多烈风。君子抱奇节，安能与时同。譬彼松柏姿，岂杂萧艾丛。水浊不污月，道丧身乃穷。谁云唐虞远，大运不再逢。
辛亥感兴六首·其三
作者：顾清
朝代：明
体裁：古风

大运日颓下，皇风返无期。区区二三子，乘时各扬眉。声名动京阙，举世钦所为。吾观古人作，举措不如兹。悠悠叹升沉，我独伤此时。
辛亥感兴六首·其二
作者：顾清
朝代：明
体裁：古风

秦皇肆吞噬，王白亦雄哉。汉祖仗黄钺，韩彭后先来。仁暴虽异趋，戡定各奇才。悠悠千载下，文胜武略颓。貔貅百万辈，孰是长城材。虎卧不脱爪，天行不废雷。干羽格有苗，兹运久未回。
辛亥感兴六首·其五
作者：顾清
朝代：明
体裁：古风

仲淹归乡闾，荣光照江东。散帛分族人，府藏一时空。明年买义庄，倾橐无吝容。向来西山下，平田正春农。老稚各欣欣，乡里自成风。仰止慕芳躅，咄嗟吾道穷。
辛亥感兴六首·其六
作者：顾清
朝代：明
体裁：古风

急湍无漫波，高冈多烈风。君子抱奇节，安能与时同。譬彼松柏姿，岂杂萧艾丛。水浊不污月，道丧身乃穷。谁云唐虞远，大运不再逢。
辛亥感兴六首·其四
作者：顾清
朝代：明
体裁：古风

汉王仗三尺，陆贾陈诗书。齐客工弹瑟，其王乃好竽。为业非不精，凿枘将焉如。入水须操舟，陆行须驾车。君看屠龙手，终年不食鱼。
辛亥感兴六首其一
作者：顾清
朝代：明
体裁：古风

六籍无孔孟，诸子竞为书。班马雄两汉，韩柳后驰驱。斯文虽未丧，元气久已殊。云胡后来者，每变日下趋。靡然事华藻，琐甚雕虫鱼。杳眇乱人耳，黄钟委路衢。时无欧阳子，谁为扫其芜。
辛巳元日和未斋立春有感
作者：顾清
朝代：明

馀寒弩力尽千钧，晴日箫声已弄春。即有落英粘舞袖，未须啼鸟劝游人。江东父老谈张翰，谷口风烟望子真。试向钗梁看綵胜，一番攒剪一番新。
辛巳泊舟青县有畜犬登岸将发哀号觅舟他人驱之至欲泅水而不顾今日午食见其循案齧骨感而赋之时三月六日也
作者：顾清
朝代：明

瀛河东下水分岐，记得沿流认主时。今日上堂还绕案，主人心事也应知。
辛未元旦试笔
作者：顾清
朝代：明

五十看加二，浮生事可几。未论前迹缪，已觉故人稀。把酒怜青镜，临风眷素衣。渔童江上去，拂我旧苔矶。
辩公以诗谢香次韵却寄
作者：顾清
朝代：明

澄湖楼阁带重江，云影天光动八窗。髣髴梦中曾一到，棹歌惊起白鸥双。青鞋布袜是家常，犹欠云门一瓣香。心识庙湾桥下路，来时不拟问渔郎。谁说诗人鬓未霜，芬华久矣谢春芳。灰中芋栗能分我，只与江湖作漫郎。拔足红尘九十霜，云西自作水仙王。他年为续三生话，元老东坡本一乡。
辩公以诗谢香次韵却寄·其一
作者：顾清
朝代：明

澄湖楼阁带重江，云影天光动八窗。髣髴梦中曾一到，棹歌惊起白鸥双。
辩公以诗谢香次韵却寄·其三
作者：顾清
朝代：明

谁说诗人鬓未霜，芬华久矣谢春芳。灰中芋栗能分我，只与江湖作漫郎。
辩公以诗谢香次韵却寄·其二
作者：顾清
朝代：明

青鞋布袜是家常，犹欠云门一瓣香。心识庙湾桥下路，来时不拟问渔郎。
辩公以诗谢香次韵却寄·其四
作者：顾清
朝代：明

拔足红尘九十霜，云西自作水仙王。他年为续三生话，元老东坡本一乡。
辰孙将赴秋山甥馆其兄有诗依依不忍离别之意予谓孙之情殆有甚焉因书此慰之勤学以立身亲贤以自辅平日之耄言多矣体而行之将来之显扬秋山且望焉而何有于一时之离阔也孙其勉之
作者：顾清
朝代：明

庭萱入望雁行分，风木仍牵梦里魂。欲尽此情难亦易，夜灯时省白头言。
过东昌访前贰守郝公适公生辰赋此为寿郝在松职专治水守廉奉公今不易得也四月二十一日
作者：顾清
朝代：明

别驾当年治五茸，苞苴无迹稻田丰。每从父老歌遗爱，何意轩墀拜下风。鹤骨未嫌金带重，凤雏还拟碧霄翀。葵花榴萼知人意，相及生辰满眼红。
过吴应文墓
作者：顾清
朝代：明

弱龄随伴走红尘，青眼相看独有君。俯仰十年嗟逝水，凄凉今日拜孤坟。英雄有恨文章在，忠信无凭夭寿分。下马不堪重上马，夕阳回首乱浮云。
过子南旧居还坐新宅有怀一閒处士书示子南
作者：顾清
朝代：明

百年能几何，今我忽已老。重来旧游地，恻恻伤中抱。风光宛畴昔，但觉朋游少。原田看日辟，垣屋且增好。周览回堂序，流尘蔼芳草。佳儿瑶环秀，未食看已饱。诗囊及酒斝，还此坐倾倒。林光奄西驰，起视白日皎。深情念萝附，远意托鸿矫。勉旃期努力，慰此重泉杳。
过崔茂仁都尉东斋适其子凤徵生日壁有仙人骑鹤图三江为题绝句予亦同作
作者：顾清
朝代：明

平阳宅里看图画，想见王孙毓秀年。应是玉真亲抱送，还骑一鹤上寥天。
过扬州访吴汝玉见其子某云葬踰年矣一恸赋此
作者：顾清
朝代：明

君墓已宿草，我犹思见君。相望一江水，真隔万山云。直谊今谁似，高谈可再闻。阿咸才甚美，应足振遗芬。
过海子桥张氏旧居作
作者：顾清
朝代：明

水边杨柳映楼台，楼上红窗面面开。风景不殊人事别，夕阳沙岸首频回。
过锦溪访曹古松时年九十二以不及再见送予甚远为之怆然临别赠此
作者：顾清
朝代：明

锦溪重过老人居，三十年来一梦馀。扫榻又扶迎客杖，挥金曾买教孙书。衣冠故国风逾永，水竹深村画不如。回首弧南光似月，未须临别重嗟吁。
迎牛于子南
作者：顾清
朝代：明

千金买宝剑，尘匣空挂壁。卖剑买牛耕，百口歌足食。有牛无剑，古且为之。矧剑不往，而牛自来。水田和软牛腯肥，日耕十亩不言疲。腰间宝铗光陆离，逢时还足斩鲸鲵。不然力耕老东菑，作诗迎牛属牛儿，此意只可吴郎知。
近为儿侄辈屈澄夫先生于小园东曙有诗次韵二首
作者：顾清
朝代：明

久知矾弟忆梅兄，又见新篇月露呈。虚馆可能留国士，旧游端喜袭香名。骚坛此日初申令，棋社何人敢订盟。尽有残膏被来裔，未应飘泊叹浮生。安车久不到岩阿，水部无人复姓何。秋浦白云天际远，夕阳红树屋边多。笔精又展郇公帖，才钝愁闻郢客歌。眼底桐枝未盈把，几时亲见十寻过。
近为儿侄辈屈澄夫先生于小园东曙有诗次韵二首·其一
作者：顾清
朝代：明

久知矾弟忆梅兄，又见新篇月露呈。虚馆可能留国士，旧游端喜袭香名。骚坛此日初申令，棋社何人敢订盟。尽有残膏被来裔，未应飘泊叹浮生。
近为儿侄辈屈澄夫先生于小园东曙有诗次韵二首·其二
作者：顾清
朝代：明

安车久不到岩阿，水部无人复姓何。秋浦白云天际远，夕阳红树屋边多。笔精又展郇公帖，才钝愁闻郢客歌。眼底桐枝未盈把，几时亲见十寻过。
近作小亭池上背墙面流左右林樾日色不到而窗几虚明颜之曰息影味苓至而喜之赋诗三首因次其韵
作者：顾清
朝代：明

浮世空名与谤随，欲从蛙黾问公私。年来悟得安心理，只在池亭隐几时。独立常疑与世违，回看世路有危机。清池绿树红窗里，敢道先生昨日非。前头千古后来今，俯仰中间一寸心。若对此君能不愧，也应无事短墙阴。
近作小亭池上背墙面流左右林樾日色不到而窗几虚明颜之曰息影味苓至而喜之赋诗三首因次其韵·其一
作者：顾清
朝代：明
体裁：七言绝句

浮世空名与谤随，欲从蛙黾问公私。年来悟得安心理，只在池亭隐几时。
近作小亭池上背墙面流左右林樾日色不到而窗几虚明颜之曰息影味苓至而喜之赋诗三首因次其韵·其三
作者：顾清
朝代：明

前头千古后来今，俯仰中间一寸心。若对此君能不愧，也应无事短墙阴。
近作小亭池上背墙面流左右林樾日色不到而窗几虚明颜之曰息影味苓至而喜之赋诗三首因次其韵·其二
作者：顾清
朝代：明

独立常疑与世违，回看世路有危机。清池绿树红窗里，敢道先生昨日非。
还金行为叔武郎中赠济南姚龙
作者：顾清
朝代：明

故人留金儿不闻，故人已死人谁云。昨日结交今有变，何况天涯生死分。延州挂剑事已矣，济南高风见吾子。金还故人事则已，事吾当然非有以，江海千秋歌义士。
进之天锡舜弼有和章再用韵
作者：顾清
朝代：明

冻指握笔如拳虬，犹有雪诗来北楼。北楼几日不一到，寒阵未许阳乌收。瑶琨鹭羽孰坚脆，往往精辩闻龙牟。长安书生四十韵，远喜不救沟中愁。颍阴禁体亦何事，雕刻但有空言留。凭高极目意颇豁，滉漾如驾虚空舟。珠宫玉宇隔人世，一暖谁为苍生谋。洛阳尽覆吾亦愿，尚恐目前无此裘。
进士熊世芳太仆陆献臣先生令新建时所造士也奉使过家先生赋诗为其尊人寿要予同作
作者：顾清
朝代：明

邂逅春风识凤雏，又随群彦送轺车。人看白发迎门日，路是青云发轫初。寿酒正宜桑落后，舞衣犹带御香馀。只应喜杀洪都尹，亲见挥金为买书。
送丁指挥
作者：顾清
朝代：明

丁将军，家习武，身好文，一生读书思致君。君门射策不得意，俛著兜鍪发如猬。男儿岂必皆明经，叔皮定远俱成名。阴山尚有强梁客，听我秋弓霹雳声。
送三儿应举予己酉乡试初场前夕梦乘雾登鸡鸣山及半见日出惊寤众以为祥既乃下第而三儿天秩以是日生今二十有八年矣始遣其应举因感前事书此励之庶几不以离忧而妨远业也四月十五日识
作者：顾清
朝代：明

云开日出四山明，忆在金陵梦尔生。俯仰卅年谈往事，扶摇今日看初程。儿童亦解登科好，老我宁为别绪萦。若到仲游旧时地，也应回首望天京。
送东平守张元之赴黎平
作者：顾清
朝代：明

东州棠树好，又剖越南鱼。地域衡潭尽，星文翼轸馀。长才须历试，远俗贺宁居。已有侏㒧子，循山候隼旟。
送东平守张元之赴黎平
作者：顾清
朝代：明
体裁：五言律诗

东州棠树好，又剖越南鱼。地域衡潭尽，星文翼轸馀。长才须历试，远俗贺宁居。已有侏俪子，循山候隼旟。
送乡僧
作者：顾清
朝代：明

乾坤无物碍行踪，又送孤云入九峰。林鹤暗惊空外锡，海鲸先报佛前钟。金衣拂晓承新露，丈室凝尘记旧封。应识西来祖师意，逢人莫浪演三宗。
送人赴番昜丞
作者：顾清
朝代：明

陈子饶阳去，抡才可是宜。能无愧职事，应不计班资。宦况湖头月，行装马上诗。前途犹未晚，努力向明时。
送任希贤分教云和
作者：顾清
朝代：明

古栝风烟接四明，旧家文学最知名。承恩尚及青毡在，怀土潜惊白发生。春雨菁莪遥送喜，秋风棠棣独关情。祗应此后池塘梦，长共飞云绕凤城。
送何溥之西川
作者：顾清
朝代：明

西望蜀川千万山，美人莲幕暂栖鸾。云连剑阁春前度，天近青城雪后看。今日筹边宜得士，古来行道不论官。务閒好课戎郎学，拭目秋风振彩翰。
送余德辉御史赴安陆判官得月字
作者：顾清
朝代：明

郢客歌阳春，希声入寥泬。和者不数人，千秋竟消歇。君今郢中去，感我生素发。冰霜只自许，白日谁担揭。驱车涉远道，万里在超忽。江乡富兰茝，庶足充揽撷。怀人应有赋，去国那能恝。行矣欲何言，赠子天心月。
送使山东
作者：顾清
朝代：明

春云拖影拂轺车，南出都门候吏趋。两岁青齐仍苦旱，带将甘雨洗焦枯。
送倪郎中本端守南雄
作者：顾清
朝代：明

越江才子南宫彦，二十年来又作州。画戟去冲梅岭雪，青藜还梦玉堂秋。邦人喜得文章守，蛮客应无匦篚忧。心识晚成须远到，不胜离思绕沧洲。
送僧还妙严已未斋居泰鲁山僧舍作
作者：顾清
朝代：明
体裁：七言律诗

鹤城西北古招提，十载长安梦不迷。我正凭阑送归目，君来卓锡话留题。邯郸枕里三生速，瀛海天南一雁低。幽径小轩何日到，碧流长绕画廊西。
送冶斋先生孙君能下第南归
作者：顾清
朝代：明

东南人物重毗陵，陆相声华动帝廷。门下老生惭继武，膝前孙子解传经。滦江木叶催鸿阵，阿阁天风想凤翎。好约他年话今日，鹄袍争似柳衫青。
送刘公勋太学兼简尊翁聘君文仪进士
作者：顾清
朝代：明

海门寒月三江水，天阙晴云五凤楼。别路此时频目极，两乡千里各神游。诗书不断通家好，尊酒难浇壮士忧。往见周郎话相忆，北风归思满沧洲。
送刘宗哲进士尹束鹿
作者：顾清
朝代：明

长材宜德选，望邑丽神州。黄甲非身贵，青箱本国谋。弦歌深里巷，雨露足田畴。矫首西山月，清光夜夜秋。
送刘文瑞
作者：顾清
朝代：明

青袍白马日纷纷，何处秋光忽送君。天地百年同逆旅，风尘此地独离群。时平宰相精求士，朝暇将军总好文。去去江湖莫淹久，有人虚席仰多闻。
送刘景星教肥乡
作者：顾清
朝代：明

常日黄梁说梦游，明朝匹马度邯沟。山连王屋排空下，云在天门抱日浮。枕里卢生迷岁月，皮间季野有阳秋。丈夫功业时来建，肯向青藜叹白头。
送华文光尊甫南归
作者：顾清
朝代：明

数行官柳带城斜，又送庞公上小车。天上神驹方独步，江南乔木几名家。山当朔野霜先结，水绕官河路不差。闻道家君北来近，相逢何处整乌纱。
送原复
作者：顾清
朝代：明

阙下恩光动锦袍，东行未觉故山遥。云当驿路还停马，酒溢春杯拟颂椒。归日诸园花并发，拜时双鬓雪全消。何因暂作称觞客，醉拥蓝舆过午桥。
送友人
作者：顾清
朝代：明

清凉国里列仙儒，坐拥溪山画不如。黄卷上堂朝日后，青衿分閤晚灯初。晴岚捲翠遥侵户，瀑水分光欲浸裾。便欲从君寻九曲，隐屏仙掌更萦纡。
送可晚吴翁
作者：顾清
朝代：明

十里山塘接虎丘，隐翁家近白蘋洲。偶来暂别延陵庙，欲去还同孺子舟。云里綵衣高捧日，雨中黄菊苦思秋。经年正有庭闱念，为酌离觞悔远游。
送史景贤同知考绩
作者：顾清
朝代：明

君侯北州英，淳直自天予。青云二十载，安驾何容与。朅来东吴郡，已复三刈黍。庞统足方展，休徵名日举。于焉朝天行，万里看凤翥。尧门开九重，舜目周万宇。才良合高位，疲瘵念慈父。舟行望不尽，目断斜阳渚。
送同年周时敏归安陆
作者：顾清
朝代：明

男儿意气淩四方，结发万里期翱翔。槐黄催赴观国光，手携尺书朝帝王。帝曰汝贤留我傍，往视予宰铨才良。红帘粉署夏日长，峨冕吁咈谈虞唐。白云飞来经太行，翩然归思不可当。帝恩旷荡真无疆，汝暂释事归故乡。都门朝日天气凉，束装出祖驱骕骦。关吏旧识趋路将，举鞭挥手振紫缰。眼中已见荆山苍，男儿名成拜高堂。人间此乐殊未央，九重待补龙山章。
送同年施亨父令固始
作者：顾清
朝代：明

霄汉初分列宿光，固陵回首是桐乡。驿程到日齐封尽，乡信回时郢树苍。莫以官曹殊内外，直须政事抚流亡。老成人物经纶手，遴选应无负庙堂。
送吴克常南京光禄监事
作者：顾清
朝代：明

通家亲戚故乡人，临别相逢意转亲。晤语留连下城日，宦程迢递促车尘。高冈合止冲霄翼，浅水宁容纵壑鳞。朱雀乌衣壮游地，为君惆怅十年春。
送吴南仲
作者：顾清
朝代：明

去年放舟过垂虹，霜露尽降湖波空。三高祠下拂苍石，长啸宇内生雄风。此时闻君未相识，指点烟芜问君宅。今年君归我留此，却望江南动颜色。君才自是当世资，暂蹶霜蹄何必疑。名场声价蔼然在，故园山水聊栖迟。春洲二月芳杜长，芦芽抽碧河豚上。短楫轻舠不用帆，北里南村恣来往。东家郑郎交最投，新年闻亦理归舟。诗筒酒榼百里近，慎勿流连负壮游。
送吴栋卿谒告归兼简黄克明胡希文二太学
作者：顾清
朝代：明

拟向清江听棹歌，好官无奈病身何。思山梦绕沿洄路，拜阙恩承浩荡波。灵药可寻宁惮远，旧书重读不嫌多。胡黄二俊知邻里，想见寻常载酒过。
送吴汝玉下第用己未春韵
作者：顾清
朝代：明

建业西风忆系舟，燕台此别又经秋。也知和璧终传世，恨向荆江复倚楼。且莫临岐伤远道，要须游刃视全牛。长安春色年年似，一样王孙烂漫游。
送周先生出守嘉兴
作者：顾清
朝代：明

雪后燕山画不如，东华晴旭散朝车。黄迷禁柳辞龙仗，红逗江花引隼旟。西浙几年忧困弊，南宫当日记吹嘘。丈夫五马寻常事，泚笔勋名俟特书。
送周兵马之金陵
作者：顾清
朝代：明

将军宝剑双龙鳞，锦衣红蹙绣麒麟。甲第东华接诸贵，楼船南国隘通津。干戈万里风尘静，两都冠盖如云盛。朝出长干访原涉，暮入乌衣过剧孟。书生昔未试吴钩，悲歌三入凤台游。醉拔霜毫赠君别，三山落日不胜愁。
送周成德知养利州壬子同年
作者：顾清
朝代：明

古嵩山下一城安，井落参差画里看。黎庶几年占得岁，朱幡此日快凭阑。才名岂必惭诸子，忠信由来重百蛮。合浦明珠连穴乳，大书行见石崖刊。
送周都尉告祀孝陵
作者：顾清
朝代：明

明明我圣祖，承天驭华夷。赫怒定海宇，忧勤固皇基。典则遗子孙，万世如一时。恭惟衣冠藏，郁郁镇地维。云车与风马，日夕恒来思。神灵居帝傍，监观靡有遗。日闻寝园中，风雨尝纷披。松柏帝所念，行列恐有欹。玉帛命专使，洁斋代亲祠。周侯戚畹英，寅清帝心知。况此共欣戚，宁为跋涉辞。都亭三月初，春光照轩帷。祖席列群彦，载咏皇华诗。峨峨紫金山，宫阙何崔嵬。侍卫固有职，汎扫宜如仪。圣情切注想，归矣无需迟。
送夏良惠
作者：顾清
朝代：明

君从澄江来，还望澄江去。澄江渺千里，孰是君归处。连连波上山，历历沙边树。长安多亲知，青云在指顾。一行拂尘衣，高意竟莫禦。淩江望农烟，憩石呼晚渡。芳阡笑儿童，佳木散徒御。问讯钓鱼竿，汀洲未云暮。
送宁庵学士赴南院
作者：顾清
朝代：明

紫清仙吏亦分曹，瀛海晴虹隔翠涛。词下掖垣花欲动，讲回前殿日初高。城临秋水迎飞盖，阁倚春风想运毫。为谢白云荆渚上，楼船不似北河劳。
送宋惟德分教池州
作者：顾清
朝代：明

池阳风物似长沙，第一名山是九华。输与能诗宋文学，芙蓉影里岸乌纱。
送宋舜和参政之桂林兼简时措宪副伯玉亚参
作者：顾清
朝代：明

万玉参天说桂山，好风明月送飞鸾。官评廿载朝端美，行色三春画里看。乡里故人惊会合，遐方稚子亦歌欢。公馀为有怀人意，东北停云日倚阑。
送宗都运廷威之长芦
作者：顾清
朝代：明

我家东海居，目击鹾丁苦。民劳莫如农，衣食自王土。输官赢斗升，小大得濡喣。溟沙列万灶，勺合尽官府。肩箱入连仓，私鬻剪为虏。燎薪与募直，一一挂文簿。商课或不充，输钱为市补。缗镪非天坠，贸易复何所。不应为法初，乃尔自相牾。公私两煎迫，称贷日旁午。穷年困炎歊，肉尽继肝膂。坐令兼并徒，旦暮收拾伍。微文牵积弊，鱼烂不可举。常思桑孔意，宁料遽如许。必逢忠爱士，重为整机杼。宗君沧州行，倚任切当宁。北南虽殊风，物久理同蛊。执炎思冷风，久亢觊霖雨。便文止须臾，垂名动千古。予言未可穷，君行念靡盬。
送宫谕李子阳先生赴南京太常少卿
作者：顾清
朝代：明

典学东朝旧史臣，南台礼乐荷新恩。百年景运当熙洽，三代遗文入讨论。花竹竞誇官署好，江山深拱帝京尊。只愁未了閒居赋，又被东风催北辕。
送富子超使荆州兼简汪秀夫太守
作者：顾清
朝代：明

春风江上木兰花，黄柳堤连白鹭沙。宠命北来喧鹊语，使旌西去拂星槎。冰壶自许心相映，椿树初看鬓有华。往见汪齮道相忆，此身今在不须嗟。
送少师谦斋先生致政归义兴
作者：顾清
朝代：明

逢掖登庸玉带归，近来亲见古应稀。两朝旧学传黄卷，一代完名映紫微。西洛园池增胜槩，东城冠盖掩前辉。门墙剩有抠趋地，还许相从认钓矶。
送屠都宪元勋巡抚蓟州等处兼督边关
作者：顾清
朝代：明

玉节朝辞出凤楼，朱旗遥映塞垣秋。宁边旧属西台重，当宁今无北顾忧。铃阁春风閒卫戟，海山晴日动轻裘。极知根本须才杰，未为还朝是黑头。
送张信卿知归德州
作者：顾清
朝代：明

短亭官柳下，长路酒杯前。待解薰风缆，频回落日鞭。龚黄新宠命，梁宋古山川。去去应传得，歌谣满日边。
送张教授之嘉兴
作者：顾清
朝代：明

乐平门下久知名，湖学东来重有情。楩梓旋应充国器，枌榆看已入乡盟。无端作恶缘新命，便可相期是耦耕。最喜家书十分便，春波一夕到珠泾。
送张晦夫长史之沂州
作者：顾清
朝代：明

犹记征车逐后尘，离亭回首十经春。衣冠稷下谁公右，礼乐河间合此新。长日横经当便坐，有时纡锦见乡邻。绿杨骑马城坳路，应向西风忆故人。
送张豫卿赴汝宁推官
作者：顾清
朝代：明

淮南淮北万重山，悬瓠城高紫翠间。月旦有评乡俗美，农桑无隙讼庭閒。青云骥足当千里，红日龙楼在九关。好竭明清赞钦恤，对花翘首望君还。
送徐中行南京工部
作者：顾清
朝代：明

瘦石亭前倚晓风，十分凉意小桥东。雨馀杨柳秋仍绿，露下芙蓉晚更红。情至怕闻千里别，会疏犹喜一尊同。留都宫苑稀程作，高咏还应不负公。
送徐子容下第归洞庭
作者：顾清
朝代：明

长安城中十日雨，马首不见纤尘飞。群峰远想湖上碧，一鹤独向秋前归。青云缓步更自稳，宝剑频拭还增辉。江头今夕谁共语，船窗落月明絺衣。
送徐都阃归宜兴
作者：顾清
朝代：明

五色春衫拂地垂，东门高宴驻旌麾。旧来仲郢人知少，欲去玄成马上迟。红叶巧当官路坠，白云长傍禁垣移。鲤庭桃李春阴在，却愧杨生后赋诗。
送方与义赴资阳得读字丙辰斋居作
作者：顾清
朝代：明

阳精行天明四目，孽狐潜形狡兔伏。太微郎位发光润，万里炎荒起迁逐。平生未识晋鄙阳，邂逅幸饯忠州陆。男儿有身许家国，风波雨云随反覆。资阳虽远实壮县，次第皇恩此牵复。古来直躬多坎坷，毕竟纲常系吾属。眼前琐细犹不弃，如君岂合长碌碌。天衢峥嵘岁华尽，车轮宵脂马晨粟。峨嵋西南望松桂，已觉春阳动幽谷。从来自许百鍊钢，此去人看九秋菊。微之一折轻自坏，元城百挫无转足。两公遗事炳丹青，牙签时整西风读。
送曾执初知嘉定州
作者：顾清
朝代：明

都亭杨柳秋来短，独采黄花映别觞。五马双旌万馀里，西风随处挹清香。
送朱原诚之桂林
作者：顾清
朝代：明

曾与江楼共绩文，书声犹想夜深闻。风云入手无多事，场屋抡才独后君。八桂晓山苍玉立，两江春水碧罗分。圣朝绥远须循吏，应使棠阴接四邻。
送朱文宿谒告东还
作者：顾清
朝代：明

天寒游子正思家，手把离觞感物华。乡梦五更犹禁漏，归轩千里即仙槎。庭萱屡报东风鹊，宫锦争看上苑花。同学故人应问我，绿莎春雨候江沙。
送朱良翊
作者：顾清
朝代：明

翩然聚首忽言归，立遣奚童趣赋诗。千里畏途当赤日，十分清兴寄乌丝。贾生世共知才大，李广人犹恨数奇。悬榻故人专有待，飞腾应不后明时。
送李原复之南京刑部
作者：顾清
朝代：明

水云亭上坐论诗，眼见红芳落酒卮。好景一番连孟夏，故人相继作分司。风波道路君应识，冰檗心怀我旧知。两字哀矜一尊酒，临歧不唱渭城词。
送李原复佥宪岭南
作者：顾清
朝代：明

君昔还家我为客，客邸论诗坐连夕。酒壶棋局间嘲诙，眼底十年犹历历。君今为客我留家，南云望望渺天涯。钟情已怀儿女恋，回首况对江梅花。梅花的的映空碧，君到南中我应北。南与北，转暌违，梅花心事更谁知。岁寒冰雪金台下，犹可因风寄一枝。
送李太史希贤提学浙江
作者：顾清
朝代：明

吴越连云海，蓬瀛切斗枢。皇仁无内外，宪府敕文儒。左掖天低户，西清月在隅。法冠初著豸，文笔近提朱。甄别推明鉴，陶镕属大炉。化源深涤溉，皇路俨驰驱。帖括经言病，雕镌士习殊。洗心端有待，简命的非徒。列屋思明烛，停云怅据梧。真淳钦雅度，洒落见长图。梁栋时方重，昌苓世并须。未应嗟远别，回首是清都。
送李子阳先生归省
作者：顾清
朝代：明

朝下西清月未沉，东门冠盖簇儒林。湖山梦里三年别，风雨秋前一夜心。后阁承欢青鸟集，前星回望綵云深。潘家林外春阴在，还许追陪继赏音。
送李师文令将乐
作者：顾清
朝代：明

建业秋风歌鹿鸣，同时龙李最知名。一筹已惜三年后，百里犹烦匹马行。星出紫垣南去迥，水经闽岭北来清。馀杭令尹新祠庙，香火于今更有情。
送李徵伯之曲阜
作者：顾清
朝代：明

远游君未曾，发轫便东鲁。平生仰止心，一往了千古。尼聃本通家，复此缔姻与。岂徒升门堂，行且窥奥序。君才自豪宕，云梦口吞吐。兹行信天假，为尔辟襟宇。冥搜穷日观，旷览极鳌屿。必有浩荡辞，凌风振珩瑀。念君千金躯，垂堂有前语。圣言本非外，吾道足自取。归哉慎勿迟，高堂念风雨。
送李龙臣分教吉安
作者：顾清
朝代：明

故人选作儒官去，还自当年一布衣。老矣诗书方有味，旧来朋辈觉全稀。经纶已识从心始，功业谁论与愿违。努力西江文物地，伫瞻鸣凤起朝晖。
送杨启祥
作者：顾清
朝代：明

杨生画兰近无敌，挥笔使金如使墨。玄缯绀楮随所遇，入手光风灿朝日。湘江南北几千里，收拾都归笔锋里。閒来天上弄秋光，落笔便得天颜喜。有时片纸出人间，传看一日遍九廛。五侯七贵争莫致，时复挥翰骚人前。西风八月吹锦衣，掉手还向江南归。汀洲蘼芜寒更绿，木叶时傍孤帆飞。回首思君何处切，南薰殿里午风微。
送杨承家
作者：顾清
朝代：明

邃翁天下奇，之子亦超越。琅玕映珊瑚，文采争焕发。识君虽未几，一见眸已豁。方期托芝兰，告别何仓卒。江东名胜地，京口豪隽窟。槐黄逼秋期，腹笥撑突兀。三杯脱宝剑，百步挽明月。穿杨何足奇，会见石羽没。清江柳方绵，紫陌花未歇。晴空正无云，万里见孤鹘。
送杨邃庵提学陕西
作者：顾清
朝代：明

海内声华四十春，向来江汉梦犹新。门墙愧不参诸子，祖席何期列从宾。东壁二星终近斗，南徐一水又通秦。平生万里真无负，到处青云满后尘。
送林光甫分教上犹
作者：顾清
朝代：明

行尽西江是上犹，南来五岭入云浮。官曹不厌诗书冷，风物且为山水留。虚市早春梅子大，畬田初夏稻花稠。公馀我欲烦骑马，一访张公铁汉楼。
送柴德美给事赴南京光禄寺少卿
作者：顾清
朝代：明

凉飙动城阙，时序忽以遒。驾言适郊墅，旷漭增离忧。离忧将奈何，赖有酒盈舟。俯倾一杯渌，仰视高云流。物色既如此，君行安可留。毂下有遗直，江东非远游。乡园自密迩，山水复清幽。愿保金玉音，以应同声求。
送殷通判之严州
作者：顾清
朝代：明

三百危滩走急流，万重山色护严州。人家树里开图画，驿吏花间候綵舟。骏足岂应今日展，高名合向晚年收。子陵祠庙云霞上，为想春风露冕游。
送毛彦伯
作者：顾清
朝代：明

议论相逢便伟然，省华诸子固多贤。风云幸接鸿飞后，乡国仍看樾荫连。两月客程还膝下，几宵归梦又江边。春衣好作重云锦，令祖新秋又八千。
送汤千户还吴
作者：顾清
朝代：明

留守将军金虎符，明光传警肃周庐。新恩宠拜双龙阙，别路光生驷马车。投笔书生终刻印，入关童子已抛繻。楼船八月吴江燕，谁共雕盘荐玉鱼。
送汤同知督运
作者：顾清
朝代：明

兖河秋水不容舠，沽口回风积万艘。五服上供推袖领，九重深眷想贤劳。君恩左右惭虚被，民力东南亦孔骚。眼底白茅连瓠子，夕阳离思满亭皋。
送汤尧德从事西川
作者：顾清
朝代：明

好去皇华使，相将万里行。冰霜乌府节，风物锦官城。驿骑春山丽，文书夜案清。成名在年少，乡社莫牵情。
送汪县丞还吴兴
作者：顾清
朝代：明

吴绵百箧练千箱，岁占东南第一纲。不似朱家贡花石，九重龙衮要文章。洞庭烟浪接吴兴，使者归舟画里行。浮玉山前万松底，好诗多为别来生。
送汪县丞还吴兴·其一
作者：顾清
朝代：明

吴绵百箧练千箱，岁占东南第一纲。不似朱家贡花石，九重龙衮要文章。
送汪县丞还吴兴·其二
作者：顾清
朝代：明

洞庭烟浪接吴兴，使者归舟画里行。浮玉山前万松底，好诗多为别来生。
送汪器之太史赴南京司业
作者：顾清
朝代：明

汪家兄弟皆奇才，联飞齐上黄金台。驰声东观二十载，一官不调众所猜。朝来忽报除书下，却指南雍问官舍。雁行分飞心万结，聊复对床相慰藉。白楼兄行复情亲，聚首一堂春日温。岂徒文字破落莫，直使风俗还真淳。官河水寒冰欲结，车轮已驾不可脱。试问功名际会难，何似别离情更切。江东山水梦游中，故人更思罗与丰。因君寄语翻作恶，目极江云千万重。
送汪德声御史按闽中
作者：顾清
朝代：明

无诸旧国考亭乡，柱史乘轺代省方。三山云物归揽结，八州风纪待恢张。扫除芜翳要霜雪，濡喣槁瘁宜春阳。公馀别有天下喜，两袖清风朝北堂。
送汪进之令永嘉
作者：顾清
朝代：明

马上相逢识未真，论交已是十年人。风云聚散惊浮世，霄汉飞腾有健身。奉日岂应忘近主，鸣琴聊欲试亲民。东风百里温州路，谁看桃花满县春。
送沈东溪告归长洲
作者：顾清
朝代：明

宦途南北事多违，几日相逢又送归。官好旧坊初视篆，病来新带总添围。天连茂苑三江近，水绕漳河一雁飞。莫谓鲈乡便堪老，禁中朋辈十分稀。
送沈云松还上海
作者：顾清
朝代：明

已觉人间万事全，钟情犹为别离牵。但令消息年年好，即是斑衣舞膝前。
送沈子公副使之贵州
作者：顾清
朝代：明

皇德同天覆，贤人简帝心。却纡闽海节，去历井垣深。履道无夷险，逢时自古今。江亭一杯酒，听奏伯牙琴。
送沈惟馨赴举和陈刚中韵
作者：顾清
朝代：明

朝阳有鸣凤，高冈有梧桐。男儿生盛时，肯负气吞虹。君不见饭牛者，长歌白石齐东野。尧传舜继虽不逢，奋起犹能奠青社。又不见和氏璧，胚胎本是山中石。镌磨一日遇良工，遂与镇圭登紫极。丝衣采采青于蓝，江边握手皆停骖。便登万里道，肯恋一夕谈。长风巨浪在足底，莼丝菰米焉足甘。送子出九山，山鸟鸣间关。官亭杨柳不用攀，笑指孤鹗青云间。送子涉淀湖，画桨摇清波。凤山回首何嵯峨，袖中雄剑鸣蛟鼍。雍雍鸣凤，菶菶梧桐。一川秋水，两腋清风。辍耕鹿门陇，献赋长杨宫。干羽舞两阶，日月明重瞳。云梯一回首，扰扰多沙虫。嗟我此行不得相从兮，但虚窗静夜梦想秦淮四壁之高峰。秋风好消息，早寄南飞鸿。
送沈明本教泰顺
作者：顾清
朝代：明

欲别无言意万重，扁舟望望过江东。名场自昔有遗恨，学海几年成此翁。人向中朝愧山简，天教南士识胡公。云门雁荡经行处，为想肩舆入画中。
送沈继昌
作者：顾清
朝代：明

丝纶阁里凤凰毛，五彩朝阳映碧霄。出使口衔天语重，拜辞衣傍御香飘。里门驻节惊梅蕊，驿路逢春问柳条。为忆圣情深眷倚，肯耽山水后趋朝。
送沈良臣赴南雄守
作者：顾清
朝代：明

南安旧俗思张守，又喜南雄得使君。五岭封疆元不改，三吴人物并能文。香凝画阁晨听事，风捲朱旗晓看耘。正使勋名照青简，未须违远叹红云。
送沈鸣岐教寿昌
作者：顾清
朝代：明

七里滩头倚短篷，锦云峰里坐春风。旧来鸑鷟文犹炳，老去骅骝气尚雄。人世几番云作雨，功名千古鸟飞空。何当共酌桐江水，一洗从前鄙吝胸。
送玉峰少宰之南都兼简东川太宰用三江韵
作者：顾清
朝代：明

满屋图书散未收，西风日夜趣仙舟。回看玉署希同辈，却望金陵感昔游。鹏翼共知前路远，菊花应及到时秋。东川坐里从容语，霖雨于今合九州。
送王伯安下第还馀姚
作者：顾清
朝代：明

五色光中炫早曦，丹山秋日凤南飞。常疑劲翮冲霄惯，未信中原结网稀。吴越天连双阙迥，蓬莱云近一星辉。杏花江上春如海，莫待西风吹绿衣。
送王参政庆贺还河南
作者：顾清
朝代：明

流电光中玉佩趋，鸿胪当仗赞嵩呼。瞻天旧识威颜近，分陕新兼体貌殊。北阙朝辞云拥陛，东门秋饯士倾都。雄藩尚有宣房虑，何日玄圭协禹谟。
送王敬止使朝鲜
作者：顾清
朝代：明

大人值兴运，避地开东藩。八条一以施，礼俗仪中原。燕满中扰乱，淳风久仍存。流传扶馀慈，至性天所惇。真德颂唐运，金石振清温。至今云海上，想象扶桑暾。皇帝膺宝历，威德被鱼豚。维东实首顺，圭组继胀膰。赴告谨终始，宠数亦殷繁。皇皇使者车，中天下旂幡。共瞻天人姿，照耀东海垠。宇宙有大界，中华有常尊。奉使固有体，专对非徒言。春风海山道，注目盼回轩。
送王汝昭考绩还南乐
作者：顾清
朝代：明

鸣玉薰风下紫清，日华流采照君明。重来一鹗秋期近，暂去双凫晓翼轻。封域未踰关辅地，别离无奈故人情。归轮入境应频驻，一路棠阴父老迎。
送王约赴河间县丞
作者：顾清
朝代：明

平原西北古瀛洲，长记征车半日留。山接全燕从地起，河分二水带城流。千年王泽诗书古，永日丞厅竹树幽。好去王郎更清白，龙门一局未应休。
送王良弼赴清流训导兼简薛用章
作者：顾清
朝代：明

通波门外石桥边，坐拥皋比二十年。战力未输春昼蚁，宦程聊试越江船。一尊绿酒城南道，九点青峰海上天。为问西楼薛夫子，肯教尘匣绣龙泉。
送瓯滨谒陵用三江韵时方南征
作者：顾清
朝代：明

奉礼晨趋左掖朝，鸣銮回首属车遥。神灵灞浐瞻如在，氛祲江淮坐已消。迎燕暖风初应律，压尘轻雨不崇朝。光明更有西陵月，偏照宗臣奠桂椒。
送百户徐钦袭职还松江
作者：顾清
朝代：明

曲墙垂柳荫清池，十载高门路不迷。尽说柏舟同节苦，惊看玉树与云齐。恩光晓日瞻龙仗，行色秋风入马蹄。拂拭家藏旧弓剑，从今步步上丹梯。
送盛世虔兼简严以德
作者：顾清
朝代：明

红云千里隔江关，容易看君独往还。留得锦笺无恙在，不教空到小吴山。东河日日望兰舟，远客新年已倦游。为忆相逢话京邸，红菱白藕正清秋。
送盛世虔兼简严以德·其一
作者：顾清
朝代：明

红云千里隔江关，容易看君独往还。留得锦笺无恙在，不教空到小吴山。
送盛世虔兼简严以德·其二
作者：顾清
朝代：明

东河日日望兰舟，远客新年已倦游。为忆相逢话京邸，红菱白藕正清秋。
送盛斯徵归娶
作者：顾清
朝代：明

柳色衣裳玉色鞭，看花归去又逢仙。黑头事业须君做，洞府星桥别是天。
送盛春雨还吴
作者：顾清
朝代：明

未来消息满长安，小住何妨趣驾还。海内正悬春雨望，山中谁放夏云閒。每寻燕语多高论，转觉鸿飞不易攀。翘首阊门烟月路，几时携酒扣玄关。
送盛有菊良医之济南
作者：顾清
朝代：明

卜相无成拟作医，达人千古共心期。名家独数中吴旧，直谊多应我辈知。今日宗藩宜永寿，几年朝路惜分岐。灵光退直从容地，还对黄花诵我诗。
送石城李先生祭告阙里
作者：顾清
朝代：明

簪绂清斋出禁林，尼山秋色正萧森。雷风岂有金縢警，玉帛深悬黼座心。此日羹墙亲仰止，平生海岱快登临。皇华不用歌离别，并入新宫播雅音。
送石训导之临湘
作者：顾清
朝代：明

令弟清台著绣衣，一毡还与郑虔宜。过湘不用轻为赋，圣代崇儒正此时。天岳山前倚短篷，目穷飞鸟没晴空。平生万里江湖念，都付春风化雨中。
送石训导之临湘·其一
作者：顾清
朝代：明

令弟清台著绣衣，一毡还与郑虔宜。过湘不用轻为赋，圣代崇儒正此时。
送石训导之临湘·其二
作者：顾清
朝代：明

天岳山前倚短篷，目穷飞鸟没晴空。平生万里江湖念，都付春风化雨中。
送秦国声归省
作者：顾清
朝代：明

天上秋光近，人间乐事并。华轩启澄霁，高宴接恩荣。鹤寿元无算，鹏飞始发程。云霄遂归志，闾里溢欢声。袅袅风生坐，娟娟月傍楹。酒来吴市美，茶瀹惠泉清。瓜果纷前馔，诗篇罚后成。有阶堪报国，随寓足陶情。绿竹宜镌字，丹台早注名。他年佐觞豆，应及海波平。
送程克晦
作者：顾清
朝代：明

春阳迟迟风奕奕，滦河潞河冻俱释。河边官柳千万株，一一长条曲尘色。小车载酒沿堤去，目逐行舟不能住。攀条弄色临晚风，却忆前年别君处。君家奕世廊庙人，暂蹶霜蹄何足云。南山积书充四库，西洛奥旨穷三坟。山深昼长风日美，把卷临流思千里。有书数寄南来鸿，慎勿待、建邺西风吹桂子。
送罗允恕归省
作者：顾清
朝代：明

满庭兰玉翠交加，近日西江更几家。累叶书香传祖父，同时科甲际亨嘉。三秋别思初惊雁，五色宫袍重染霞。为问山中閒太史，也应飞梦向东华。
送胡仲光分务清江浦
作者：顾清
朝代：明

计省郎官白发新，抡才元是玉堂人。不将粉黛从时样，尽有风流愧后尘。淮海又成千里别，山林犹是十年身。秋风会有离群思，还向清江采白蘋。
送胡仲申佥宪四川
作者：顾清
朝代：明

落落风标四坐倾，翩翩豸绣五花明。星分井络承天宠，路转江门识使旌。三尺清平几官府，一经忠孝旧家声。行边好景还堪画，绿水芙蓉绕郡城。
送苏伯诚太史提学江西
作者：顾清
朝代：明

郁孤台下驻旌旄，鹄立诸生拥绣袍。新命北来天语重，故乡南望岭云高。欧阳旧俗尧藩冠，许国遗宗汉署豪。有待一番时雨遍，归来东观理风骚。
送萧指挥还金山
作者：顾清
朝代：明

将军承宠出明光，归骑东风满路香。家有六韬藏虎豹，身堪百战扫豺狼。北来烽火边无警，南去波涛海不扬。细柳绕营春日静，雅歌谁与共壶觞。
送蒋国器
作者：顾清
朝代：明

西风一夕起平原，到处羁人忆故园。失路未须怜季子，作书方拟贺参元。功名入手无多事，尘土留人岂足论。记取他年说今日，冷云疏雨出都门。
送薛平甫
作者：顾清
朝代：明

岁暮行旅稀，官河断舟楫。朔风吹狐裘，征旆向空揭。念我同乡彦，孤怀耿冰雪。南宫既联镳，北门亦并辙。清词与妙句，脱口人竞说。方需丽泽资，胡尔当远别。男儿四方志，岂不在京阙。顾彼西山景，幽衷日千结。一行遂素心，万里若踰闑。因君感予怀，揽辔剧中热。行尘望欲尽，归意更骚屑。
送衍圣公用涯翁尔锡席上韵
作者：顾清
朝代：明

振鹭歌残驷马鸣，蓬山燕罢锦衣行。西风远道三秋日，落木洄渊万古情。别卷荐赓怀麓韵，前旌应过子游城。川流夙昔知安稳，极目晴云到海平。
送袁良辅还封丘
作者：顾清
朝代：明

闻道双凫晓欲飞，锦笺红烛夜裁诗。月明古寺嗟人远，寒压重裘觉岁驰。卓令至今佳传在，山公休道荐书迟。黄金台下西南路，眼见青骢入奏时。
送许启衷
作者：顾清
朝代：明

榕阴垂绿荔支丹，五月南州画里看。忆别况逢新岁后，赐归犹及未春残。堂高海日明衣锦，路入乡山信马鞍。还忆西垣镫火夜，重来不遣旧盟寒。
送许启衷又二绝句
作者：顾清
朝代：明

一自看花入禁垣，清秋憔悴卧春残。金茎不是君王惜，自忆家山荔子丹。圣代仁深远俗安，侧生无复上雕鞍。閒居续得君谟谱，聊为南风一寄看。
送许启衷又二绝句·其一
作者：顾清
朝代：明

一自看花入禁垣，清秋憔悴卧春残。金茎不是君王惜，自忆家山荔子丹。
送许启衷又二绝句·其二
作者：顾清
朝代：明

圣代仁深远俗安，侧生无复上雕鞍。閒居续得君谟谱，聊为南风一寄看。
送谢司仓
作者：顾清
朝代：明

宁知信宜邑，乃在古高州。地接朱鸢近，天连碧海浮。官仓馀火米，土俗罢绵裘。莫作炎蒸虑，男儿重远游。
送谭贡士拱之入南雍
作者：顾清
朝代：明

陋巷频烦枉刺笺，入门风格故翩然。云衢继美看诸父，璧水蜚英及壮年。师友尽观南国士，平安时报上江船。清秋桂子金陵月，还比长安一样圆。
送费千户袭职还松
作者：顾清
朝代：明

流水平林带郭斜，将军门巷野人家。百年勋荫馀乔木，三月春风想落花。何日燕游还此地，向来谈笑即抟沙。王师未斩楼兰首，看尔腰间似莫邪。
送赵悦梅
作者：顾清
朝代：明

北来行李报家君，归棹还迎潞渚春。两岁风光动梅柳，一时冠盖集荀陈。无穷渌蚁尊中满，有约青山梦里频。长向西风听佳信，阿戎官况只清贫。
送赵明嗣袭职之金陵
作者：顾清
朝代：明

锦衣将军燕蓟郎，面围红玉颜清扬。全家旧住双阙旁，一门诸父皆周行。阿翁昔日事先皇，金戈日侍殿东厢，一日不见回清光。将军后出亦堂堂，韬钤间续诗书香。十三学书临硬黄，十五百步穿垂杨。二十辞家宦南国，已觉万里前无当。圣人南面驭八荒，风尘不动塞草长。将军功业何所见，可惜龙剑明秋霜。龙剑明霜龙不如，莲花凿镂金蟠挐，但令不试慎勿疏。君不见金张之子世宿卫江东，虽好岂是将军居。
送赵起龙兼简其季父济民
作者：顾清
朝代：明

白鹤城西是旧游，赵家亭馆菊花秋。乡关客邸劳魂梦，风物天涯惜去留。高隐久应忘世味，美材还合树勋猷。竹林会语从容地，真诀参同可再紬。
送道士周翠岩还松江
作者：顾清
朝代：明

飙轮不到海东头，梦里三山日夜浮。归去有时应驾鹤，别来几处见乘牛。风清晓殿思金磬，云淡春空送綵辀。借问赤松千载后，幅巾还许伴清游。
送郡守张君柩还书感
作者：顾清
朝代：明

客路心知有往还，驿亭回首一酸颜。孤云去鸟重江外，炎日凄风两月间。名与赤诚流白简，身将朱绂葬青山。相逢且莫深惆怅，犹胜高凉不赐环。
送郭鲁瞻知山阴为砺斋太史作
作者：顾清
朝代：明

我家简子山阴日，清昼垂帘一事无。遗俗未应忘旧老，好官须自出吾儒。青春日月当周道，黄甲风云入壮图。别有故人簪彩笔，金鳌峰顶候双凫。
送钱子中赴南监
作者：顾清
朝代：明

西风淅沥吹衣裳，天衢回首江云长。平生拾芥看朱紫，半醉拂剑飞冰霜。龙山朝日自佳气，石城秋月还清光。明年此时桂花下，路人共指砖桥郎。
送阙廷实抚州训导有怀高进之
作者：顾清
朝代：明

长忆寻君过石桥，吴松江上雨萧萧。十年往事同春梦，一点乡心逐暮潮。馀兴犹堪赋芹藻，好官何必定金貂。阳关拟唱无人和，落尽灯花独自谣。
送陆时敏之长沙
作者：顾清
朝代：明

犹记蓝袍拂暗尘，诗成二十九回春。年催绿鬓看俱老，身有青衫不当贫。宣室久虚前席地，草亭还有著书人。荆吴风物皆相似，莫为思乡咏白蘋。
送陆时敏分教建安
作者：顾清
朝代：明

怡柑堂下菊花前，把酒摊书四十年。感旧不知吾老矣，忆归翻为子欣然。吴山越峤行千里，云谷沧洲赋几篇。往问诸君定相识，苍崖似有姓名镌。
送陈子文
作者：顾清
朝代：明

昔年倚棹清江浦，两岸丁丁沸斤斧。漕舟岁计动逾万，此地寻常当七五。年深法久人情玩，弊孔纷纷劳葺补。君今捧檄向淮壖，正是青云初著鞭。相逢数语尽肯綮，平生经济岂徒然。唐家善漕称刘晏，第一造舟推庙算。纲条宽衍物力纾，费止一时人永便。今人何必非古人，今代文襄晏后身。连云大厦须营构，试手江边聊看君。
送陈玉畴提学南畿
作者：顾清
朝代：明

圣学久不讲，斯文日陵夷。纷纷事佔毕，青黄互镌追。岂无豪隽人，柰此场屋縻。离章务迎合，出意追新奇。公言著简册，启彼捷径岐。坐令青衿子，释耒拾秉遗。所操谅如此，即事吁可知。陈侯儒林彦，宪府久声驰。以彼冰檗操，树此文章麾。色笑春雨霁，槚楚秋霜威。矧伊根本地，允矣列郡规。指挥苟有向，风行草争靡。走也章句士，久堕荆棘蹊。前瞻若有见，内顾靡所施。六籍本大道，旁搜竟奚为。赠言剧深愿，迥澜此其时。
送陈瑞卿还临清为其子天泽赋
作者：顾清
朝代：明

驱车戒行迈，复此官道周。昔来冰雪交，今还风日柔。青骢系柳枝，好鸟鸣相求。冠盖罗四筵，眷言各绸缪。感此自难别，况怀瓜葛忧。清源雄剧地，南北当襟喉。选代苦不易，眷毗良以优。暂割骨肉恩，且为旬月留。长安富车马，迟尔看来游。
送陈经历奉表留都兼简秋闱诸君子
作者：顾清
朝代：明

宦薄身清职事閒，每蒙骑马扣柴关。朝来喜色盈眉宇，又向金陵饱看山。山水金陵是昔游，海鹏云鹗正当秋。相逢为道长林下，每夕披襟望斗牛。
送陈经历奉表留都兼简秋闱诸君子·其一
作者：顾清
朝代：明

宦薄身清职事閒，每蒙骑马扣柴关。朝来喜色盈眉宇，又向金陵饱看山。
送陈经历奉表留都兼简秋闱诸君子·其二
作者：顾清
朝代：明

山水金陵是昔游，海鹏云鹗正当秋。相逢为道长林下，每夕披襟望斗牛。
送陈邦直赴西安
作者：顾清
朝代：明

千古关中郡，山川号上游。俗馀周日化，地重禹书州。别驾聊伸骥，长才类解牛。词林有遗派，嘉绩会先收。
送顾汝馨
作者：顾清
朝代：明

通家人物旧知名，十载相看倍眼明。捧檄君方感毛义，思贤我复到颠闳。青云未觉流芳远，白发多应别路生。无限羁愁与乡思，并先秋雁过吴城。
送顾舟卿便道省亲用别张豫卿韵
作者：顾清
朝代：明

出郭依稀见海山，君家元在海山间。梁鸿德耀贤相配，谷口襄阳老更閒。红树拂云明翠节，黄花隐户隔松关。此中便是神仙宅，何必灵砂访大还。
送高进之入上海学
作者：顾清
朝代：明

企也来时犹稚年，双髫初合未胜冠。三冬自解攻文史，五色今看振羽翰。人欲别时情自恶，学粗通处事方难。重来定有惊人句，不作寻常子弟看。
送高进之应举用丙午韵
作者：顾清
朝代：明

当年早识柯亭琯，今日初弹贡禹冠。秾艳谢馀知果硕，冰霜历尽见材难。不妨官柳频萦骑，自有天瓢为染翰。一样风光凤城里，木犀偏耐晚秋看。
通波塘泛舟沈惟馨王大用钱时敛联句
作者：顾清
朝代：明

舟出五里塘，迢迢去路长。水花红近眼，烟柳绿成行。茅屋依山小，汀兰拂棹香。时时见渔父，击楫下沧浪。
道中大风扬尘戏为四语清河饮刘锦衣庄因足成之
作者：顾清
朝代：明

西风吹尘日何之，浊河东注无归时。昆崙常高海常下，万古不解痴人疑。蜉蝣生尽一日乐，孟尝死有千年悲。此言堪笑亦有悟，酒到但饮无多辞。
遣兴
作者：顾清
朝代：明

门掩青萝月，窗含绿树烟。咿吾閒白昼，寂寞任长年。荒野无穷日，沧江不尽天。伤春复怀友，怅望一凄然。绿重墙头柳，红欹谷口桃。燕轻翻水捷，鹳暖入云高。好景宜佳句，残尊有浊醪。故人沧海上，相忆钓金鳌。
遣兴·其一
作者：顾清
朝代：明

门掩青萝月，窗含绿树烟。咿吾閒白昼，寂寞任长年。荒野无穷日，沧江不尽天。伤春复怀友，怅望一凄然。
遣兴·其二
作者：顾清
朝代：明

绿重墙头柳，红欹谷口桃。燕轻翻水捷，鹳暖入云高。好景宜佳句，残尊有浊醪。故人沧海上，相忆钓金鳌。
遣天彝归省
作者：顾清
朝代：明

遣汝宁容易，高堂念久违。书将锦字寄，心傍白云飞。干誉知吾意，承欢羡尔归。有怀言莫尽，愁立到斜晖。地是承家重，年今抱子馀。出门初托汝，念别正愁予。乡党先亲旧，川途慎起居。由来荣故里，非必在高车。吾家寒薄味，汝顷及亲尝。莫以花间日，都忘叶上霜。容仪师抑抑，裘马戒扬扬。自古谦恭子，名高禄寿昌。槿花随日殒，松柏入云高。树德由先世，沾恩到尔曹。亲贤衣袭麝，从恶火消膏。看取盘中粟，耕耘亦甚劳。八年违故里，此别更悬心。伎俩人看汝，承传始自今。罗囊知不带，缃卷亦时寻。勿忘临行语，风来伫好音。
遣天彝归省·其一
作者：顾清
朝代：明

遣汝宁容易，高堂念久违。书将锦字寄，心傍白云飞。干誉知吾意，承欢羡尔归。有怀言莫尽，愁立到斜晖。
遣天彝归省·其三
作者：顾清
朝代：明

吾家寒薄味，汝顷及亲尝。莫以花间日，都忘叶上霜。容仪师抑抑，裘马戒扬扬。自古谦恭子，名高禄寿昌。
遣天彝归省·其二
作者：顾清
朝代：明

地是承家重，年今抱子馀。出门初托汝，念别正愁予。乡党先亲旧，川途慎起居。由来荣故里，非必在高车。
遣天彝归省·其五
作者：顾清
朝代：明

八年违故里，此别更悬心。伎俩人看汝，承传始自今。罗囊知不带，缃卷亦时寻。勿忘临行语，风来伫好音。
遣天彝归省·其四
作者：顾清
朝代：明

槿花随日殒，松柏入云高。树德由先世，沾恩到尔曹。亲贤衣袭麝，从恶火消膏。看取盘中粟，耕耘亦甚劳。
邃庵
作者：顾清
朝代：明

达人隐城市，端居穆幽深。虽当车马交，而无尘土侵。侧径入迤？，层轩递明阴。萧森间水竹，窈窕想云岑。朝回隐几坐，幽意宛山林。想当缔构初，岂有远世心。抗席展图史，分庭盍朋簪。覃恩穷海岳，清言振璆琳。譬彼九皋唳，风听彻重阴。鸿飞二十载，俯仰成古今。高云复南逝，何时续幽寻。行窝倘有作，千里续遗音。
邃庵
作者：顾清
朝代：明
体裁：古风

达人隐城市，端居穆幽深。虽当车马交，而无尘土侵。侧径入迤�，层轩递明阴。萧森间水竹，窈窕想云岑。朝回隐几坐，幽意宛山林。想当缔构初，岂有远世心。抗席展图史，分庭盍朋簪。覃恩穷海岳，清言振璆琳。譬彼九皋唳，风听彻重阴。鸿飞二十载，俯仰成古今。高云复南逝，何时续幽寻。行窝倘有作，千里续遗音。
邑博王东之杖文四川却从关中赴春试扪参历井之胜过家上冢之荣此一行也兼之而梁桷同升又以益儒林之美谈矣旗亭抗手歌以扬之
作者：顾清
朝代：明

岷峨晴翠落鲸波，牛斗灵光出太阿。万里风烟归揽结，三川麟凤入搜罗。花明帝里春将近，云绕乡山路不多。往与门生作同榜，曲江先后引鸣珂。
邹时鸣父母双寿
作者：顾清
朝代：明

玉陛风光动綵裾，鹊声先已报江鱼。鸾回两检新封敕，龙卧三湘旧隐居。喜气并添凝望里，宾筵相压小春馀。无因得与升堂拜，长傍红云想使车。
邹邦辅求诗为塾师吴晋卿寿
作者：顾清
朝代：明

邹阳书里见吴融，曾记江楼一笑同。华发西风吟别后，碧山寒雨梦游中。六千甲子春方始，再世门生道愈隆。拟折梅花寄君寿，杖藜行遍鹤桥东。
邹静修挽诗
作者：顾清
朝代：明

好景耆年正合閒，背堂花竹面楼山。祖风田画交游里，家法王凝伯仲间。尘梦一宵惊汗漫，舞衣当日记斓斑。伤心玉井峰头叶，谁共沧洲载月还。
郊行忆徵伯与德卿希大联句
作者：顾清
朝代：明

故人丘垄望中孤，古木荒村旧路纡。野奠有怀空酹酒，交游无兴更携壶。人间流落文章在，梦里依稀涕泪枯。此日九原如可作，问君曾记玉楼无。把笔英姿在眼中，笑谈曾共此堂东。乾坤苍莽游何处，花雪追随梦未终。价重连城惊毁璧，气消神骏想追风。悲歌亦是伤春调，却与伤春调不同。石桥归路又斜阳，旧日经行宛未忘。何物山川收间气，向来星斗避寒芒。青乌未卜前冈吉，白雪空传下里章。一滴九泉今定到，骑龙休问白云乡。
郊行忆徵伯与德卿希大联句·其一
作者：顾清
朝代：明

故人丘垄望中孤，古木荒村旧路纡。野奠有怀空酹酒，交游无兴更携壶。人间流落文章在，梦里依稀涕泪枯。此日九原如可作，问君曾记玉楼无。
郊行忆徵伯与德卿希大联句·其三
作者：顾清
朝代：明

石桥归路又斜阳，旧日经行宛未忘。何物山川收间气，向来星斗避寒芒。青乌未卜前冈吉，白雪空传下里章。一滴九泉今定到，骑龙休问白云乡。
郊行忆徵伯与德卿希大联句·其二
作者：顾清
朝代：明

把笔英姿在眼中，笑谈曾共此堂东。乾坤苍莽游何处，花雪追随梦未终。价重连城惊毁璧，气消神骏想追风。悲歌亦是伤春调，却与伤春调不同。
郊行涉淖屡濒危殆晚憩鲍监南斋用前韵
作者：顾清
朝代：明

久晴思雨雨思晴，晴日依然是雨行。屡涉泥涂愧舆皂，敢誇轩盖后公卿。良苗近甸高低满，王气诸陵日夜生。细听白头宫监语，劫灰何必问昆明。
郡博汪先生约观莲病目不及赴赋此奉谢兼简邑博傅先生龙渊负苓二徵士
作者：顾清
朝代：明

濯缨亭下水如罗，二十年前倚槛歌。春服久荒沂上路，荷花仍发镜川波。飞觞自笑成孤坐，放棹谁能许再过。见说华峰红十丈，有人携酒候烟萝。
郡斋三咏次金贰守仲仁韵 其一 文笔峰
作者：顾清
朝代：明

高压重城郡圃东，分明一笔倚青空。云蒸不作昙花雨，神运遥生月殿风。此日育王重锡号，向来毛颖谢论功。李藩未试南山判，傥可提携入汉宫。
郡斋三咏次金贰守仲仁韵 其三 花幄
作者：顾清
朝代：明

亭下阑干曲曲通，浅红深紫斗帡幪。低迷似欲留歌扇，缛丽深疑蠹女工。浓渍一番高阁雨，生香不断画帘风。绳床最爱清晨坐，满耳薨薨听蜜翁。
郡斋三咏次金贰守仲仁韵 其二 水帘
作者：顾清
朝代：明

空无海祲杂江氛，一片湘帘映楚云。不捲几年长袅袅，平铺终日自沄沄。康王谷口珠千斛，龙女机中线五纹。更爱晚凉新月上，玉钩双与画檐分。
郡斋三咏次金贰守仲仁韵·文笔峰
作者：顾清
朝代：明

高压重城郡圃东，分明一笔倚青空。云蒸不作昙花雨，神运遥生月殿风。此日育王重锡号，向来毛颖谢论功。李藩未试南山判，傥可提携入汉宫。空无海祲杂江氛，一片湘帘映楚云。不捲几年长袅袅，平铺终日自沄沄。康王谷口珠千斛，龙女机中线五纹。更爱晚凉新月上，玉钩双与画檐分。亭下阑干曲曲通，浅红深紫斗帡幪。低迷似欲留歌扇，缛丽深疑蠹女工。浓渍一番高阁雨，生香不断画帘风。绳床最爱清晨坐，满耳薨薨听蜜翁。
酒熟招时敏及诸贡士饮用其韵
作者：顾清
朝代：明

青杏林间腊酒开，绿蘋江外故人来。客身无病心无事，有约相过不用催。
醉书
作者：顾清
朝代：明

车不避太行坂，舟不辞滟滪堆。男儿生不履穷途，一生肝胆何由开。君不见东鲁缊袍子，君不见南海伏波老。二旬九食未为病，白头意气日矫矫。英雄未遇龙蟠泥，他日何缘悔曩时。逝将白石砺吾齿，饥来快嚼南山芝。